LAB: «Euskal Pentsio Sistema beharrezkoa eta bideragarria da»\n2018/05/24 :: 8:05\nHemen zaude: SOZIO-EKONOMIA Pentsio Sistema LAB: «Euskal Pentsio Sistema beharrezkoa eta bideragarria da»\n2012/10/12\tSozio-Ekonomia\t- Pentsio Sistema\nLAB sindikatuak pentsioak espainiar estatuak kontrolatuak eta bahituak dituela eta hauteskunde eztabaidan arma elektoral moduan erabiltzen ari direla salatu du. Beldurra eragiteko erabiltzen dituztela eta, hemen, Euskal Herrian, euskal pentsiodunen pentsio publikoak bermatzeko bestelako eredu baten aldarrikapena isilarazi nahi dutela gaineratu du. LABetik gai honen inguruan benetako eztabaida bat egin behar dela exijitu da eta "Euskal gizarte segurantza sistemaren alde"ko proposamena aurkeztu du.\nLABek pentsioen eztabaida serio bati ekiteko aldarrikatzen du eta, horretarako, pentsio sistema bermatzeko proposamena mahai gainean jartzen du\nEuskal gizarte segurantza sistemaren aldeko LABek proposamena\nPropuesta de LAB por un sistema vasco de seguridad social\nEUSKAL GIZARTE SEGURANTZA GUZTIZ BIDERAGARRIA EZ EZIK, EZINBESTEKOA ERE BADA\n«PENTSIOEN INGURUKO EZTABAIDA TRANPATIA, HAUTESKUNDE SASOIAN BELDURRA ZABALTZEKO ASMOZ\nPSE eta PP pentsioen gaia hauteskunde kanpainan ateratzen ari dira helburu bakar batekin: beldurra zabaltzea. Datu ekonomikoak manipulatzen ari dira, zehaztasunik batere gabe, Euskal Gizarte Segurantza bideragarria ez dela sinestarazteko.\nPSE eta PP funtsezko puntu bat ahazten ari dira nahita. Pentsioak ez dira Espainiar Estatuak “oparitzen” duen zerbait. Gaur egun, pentsioak enpresa eta langileon kotizazioekin finantziatzen dira, baita Euskal Herrian ere. Eta Estatuak, Kutxa Bakarraren sistemaren bidez kotizazio horiek bereganatu eta bere irizpide politiko eta ekonomikoen arabera kudeatzen ditu.\nDenok dakigu pentsio sistema ez dela kontabilitate ariketa hutsa. Pentsio sistema edozein herrialdetako politika ekonomikoaren funtsezko ardatza da: gobernuek politika publikoetan ezartzen dituzten lehentasunen araberakoak izaten dira pentsioak, eta hazkunde ekonomikoaren ereduaren, bultzatzen diren enplegu politiken eta erabakitzen den politika fiskalaren menpe egoten dira.\nPentsio sistema publikoa arazo politikoa da, beste ezeren gainetik eta beste ezer baino lehenago. Eta hain da handia, ze pentsioen afera hauteskundeak irabazteko, Estatuaren esentzia defendatzeko edota proiektu politiko independentisten kontra egiteko erabiltzen ari baitira. Agian, honengatik esan dute arineketan Patxi Lópezek, Basagoitik edo afiliazio politikoa argi baino argiagoa daukaten zenbait “adituk” pentsioen euskal sistema ez dela bideragarria. Sistemaren balizko bideragarritasunik eza frogatu nahian, datuen joan-etorri lotsagabea ikusten eta entzuten ari gara azken egunotan. Fribolitate honek, petralkeria ez ezik, euskal jendarteari egin nahi zaion iruzurra ere erakusten digu.\nHorixe dakar espainar sentitzeak, antza. Euren konstituzioak legitimitatea ematen omen die konstituzio horretan sartzen ez den edozein proiektu politiko, ekonomiko edo soziali zilegitasuna kentzeko.\nPENTSIO SISTEMA PUBLIKOA EZ DA KONTABILITATE KONTUA, BAIZIK ETA AFERA POLITIKO ETA SOZIALA\nPentsio sistema publikoa eratzeko arazoa batez ere politikoa dela jakinda ere, edozelan gaurko egunean dauzkagun datu fidagarri bakarrenetako batzuk emango ditugu:\n• Kotizazio eta prestazioen inguruko saldoa alde batera zein besterakoa izan da denboran zehar eta, honela, 2000-2009 tartean Gizarte Segurantzaren Kutxa Bakarrera 12.438,27 milioi euro transferitu ditugula esan dezakegu.\n• Gizarte Segurantzaren Erreserba Funtsan dauden 60.000 milioietako zati bat euskal enpresa eta langileok ipini dugu; kontzertu-ekomenioaren arabera neurtuz gero, gutxienez %7,28.\n• 2004-2009 epeldian, kupo bitartez, 11.700 milioi euro baino gehiago transferitu ditugu Madrilera; bien bitartean, Madrilek Euskal Herrian egin dituen inbertsioak 3.520 milioi eurotakoak izan dira eta, batez ere, Estatuaren konpetentzia diren eremuetan burutu dira hauek.\n• Zapateroren Gobernuak azterketa bakarra agindu zion Azterketa Fiskaletako Institutuari: “Las balanzas fiscales de las CCAA españolas con las Administraciones Públicas Centrales”. Hau 2008an argitaratu zen 2005eko datuekin eta Hego Euskal Herriko superabita 1.000 milioi eurotakoa zela adierazi zuen emaitza moduan.\nBeste alde batetik, eta gehiago sakondu barik, espekulazio finantziero eta immobiliarioak kontu publikoetan dituen ondorioez bi hitz: eraikuntza faraonikoek, AHTak eta bestelako megaproiektu batzuek, PSOE eta PPko gobernuen iruzur eta itzuli beharrik gabeko diru-laguntzek urtean 3.000 milioi eurotako gainkostua ekartzen digute.\nBerriro diogu, euskal pentsio sistema publikoaren inguruan defendatzen duguna Estatuak kudeatzen duen kontabilitatearen gaindikoa da. Ez bakarrik zalantzan jartzen dugulako, horretarako arrazoiak ere bai baititugu, baizik eta hasieran esandakoagatik: ez da kontabilitate kontu bat, gai politiko eta soziala da.\nGaur Espainian egiten dutena ez da gure erreferentzia, ezta euskal ehun produktibo eta sozialak behar duena ere. Guri hobeto edo okerrago joan dakigukenaren inguruan baino, Espainian bertako egoeraz arduratu beharko lukete. Itxura guztien arabera, inon bada pentsio sistema bideragaitzik, hori Espainiakoa izango da, mandatu konstituzional bidez errekurtso guztiak bankaren interesak ordaintzera bideratu baitituzte, behar sozialei, pentsioak kasu, erantzutera bideratu beharrean.\nHEMEN ETA ORAIN GURE PENTSIOAK BERMATZEKO PROPOSAMENA\nBesteren artean, euskal gehiengoen arabera sistemaren araudia eta finantziazioa erabakitzeko eskumen osoa izango duen errenta eta babes sozialerako eredu integral bat aldarrikatzen eta proposatzen dugu.\nGizarte Segurantzako Euskal Sistema Publiko bat, zeinak oinarri izango duen:\n•\tKalitatezko enplegu osoko politika.\n•\tOrdainsariak nabarmen hobetu eta enplegu egonkortasuna bermatzea.\n•\tKalitatezko gizarte zerbitzu publikoen garapena.\n•\tBizitza laboral eta pertsonalaren kontziliaziora bideratutako politikak indartzea\n•\tEzkutuko ekonomia azaleratzea.\n•\tPolitika fiskal justu eta progresiboa.\nHemen eta orain gure pentsioak bermatzea:\n•\tBerme-funts bat sortuz, euskal enpresa eta langileen kontribuzioekin eta Estatuko Gizarte Segurantzako Erreserba Fondotik dagokion zatiarekin finantziatua. Horri gehitu behar zaizkio bere bideragarritasuna bermatzeko behar diren ekarpen fiskalak.\n•\tPentsio pribatuen planei eta funtsei dagozkien hobari fiskalak ezabatu.\n•\tPentsio publikoetan gastu publikoa gehitzea BPGtik 4 puntu behera dagoena, EBko batazbestekoaren azpitik.\nHorregatik guztiagatik, dei egiten diogu Gasteizko Gobernu berriari eta Parlamentuari hemen aipatutako ezaugarrien araberako eztabaida egin dadin; eztabaida egiteko behar eta eskari hori bera alderdi politikoei eta Nafarroako Parlamentuari ere luzatzen diegu. Euskal erakundeei eskatzen diegu beharrezkoa diren iniziatiba guztiak abian jar ditzatela gure pentsio publikoak hemen eta orain bermatu ahal izateko.\nEuskal Herrian, 2012ko urriaren 12an»


Erlijioa eta euskal kulturaren auzia – Argiaren Atarian\nHasteko esan nahi dut ez dela posible kultura batean sustraitu gabeko erlijio pururik. Baina alderantziz ere esan behar da: kulturaren azken sustraiak erlijiosoak dira, erlijioa zentzu zabal eta sakonean hartuz.\nGizakia izaki sinbolikoa da: ikusten duena ikusezinaren ikur gertatzen zaio, eskuetan daukana atzeman ezinaren lekuko. Hori hala ez balitz, Errealak, Athletic-ek edo Osasunak ez ligukete hainbeste gozaraziko eta sufriaraziko. Urrutiagotik gatoz beti eta urrutiagora goaz.\nEuskal kulturaren erroak ere erlijiosoak dira. Gure kulturak misterioaren lur handietan bota zituen sustraiak, gure arbasoek duela 13.000 urte Ekain azken galdera-erantzunen margoz jantzi zutenean.\nGure artisten artean, Chillidak uste dut bere arte-lanean adierazten zuela bereziki erlijio-sena eta arima mistikoa: ipini eta gehitu ordez, kendu eta hustu behar horretan, funtsezkoaren bila. Gauza bera egin zuen Arantzazun Oteizak ere hamalau apostoluekin, harri handiak mailuka hustuz.\nZer esan gure ipuingile eta poetez? Mistikoak dira Xabier Lete, Artze, J.M. Irigoien, Pello Añorga, Patxi Zubizarreta eta Andoni Salamero. Beste modu batera, Juan Kruz Igerabide, Felipe Juaristi, Pako Aristi eta Joseba Sarrionandia. Agnostikoak direla? Luzio Muñoz, Arantzazuko absidea egin zuena, agnostikoa zen, baina baita mistikoa ere. Mistiko guztiak dira agnostiko zentzu batean, erlijio-sistema orotatik libre diren heinean.\nBeraz, uste dut, gizakiaren bilaketa eta ametsik sakonenak baztertzen dituenean, arriskuan direla kultura eta gizartea. Eta ez dut inolaz aurreko kultura elizkoi eta santujalea amesten. Gaurko euskal kulturaren aurrez aurre ez naiz ezkor. Bizi-bizirik dago. Baina beldur ere banaiz. Beldur naiz askotan ez ote garen errazegi konformatzen. Ez dadila gure kultura lur axalegian zimeldu! Ez ditzala biziaren sustraiak ihartzen utzi! Izatearen misterioan murgilduko gaituen eta bizitzen irakatsiko digun kultura behar dugu. Dohain eta egarri handiagoaren lekuko den kultura. Erroak dituen eta errotuko gaituen kultura behar dugu.\nEuskarak kristau-erlijioari asko zor dio. Norena da euskaraz inprimatutako lehen liburua? Nork sortu zuen Euskaltzaindia eta nor izan ziren euskaltzain eta euskaltzainburu garai gogorretan, inolako eskerrik eta irabazirik gabe? Nork sortu zituen edo noren itzalean sortu ziren ikastolak? Gaur egun euskalgintzaren lekukoa gizarte laikoak hartua du, eta ez dugu horren damurik. Beharrezkoa zen eta onuragarri da.\nBizirik dagoen erlijioak kulturgile, kulturaren sustatzaile, berritzaile, bizigarri izan behar du gizarte zabalarentzat. Artean eta literaturan, etikan eta hezkuntzan, Unibertsitatean eta politikan behar luke erlijioak inspiratzaile eta eragile. Biziaren begirunea, naturaren zainketa, edertasunaren erakarmena, justiziaren bilaketa, espiritualtasun-bideen edo bide berrien urraketa, erlijioen arteko elkarrizketa, bakegintzarako guneak… inspiratu behar lituzke erlijioak. Baina eten handia sortu da erlijioaren eta euskal kulturaren artean. Ez Euskal Herrian bakarrik, Mendebalde osoan gertatu da. Eta aspalditik dator: Modernitate hasieratik. Edo lehengagotik: Errenazimendutik.\nHalaber, argi eta garbi esan beharra dago erlijioarekiko etsaigoa ere euskal kulturan lekuz kanpo dagoela. Zeren badirudi erlijioa arbuiatzen duena bakarrik izan daitekeela modernoa. Erlijioaren aurkako aurreiritzietatik eta salakuntza topiko errazetatik libratu ez den sasimodernoak ere badira. Gehiegi.\nErlijioa eta erlijio-erakundeak itsustea errazegia da gaur. Eta ez da beti bidezko, ezta urrik eman ere. Izan gaitezen kritikoak gaurko kulturarekin ere, eta ez erlijioarekin bakarrik. Gaurko kultura orokorra oso arina eta funsgabea da, eta hori ere esan beharra dago. Begiratu bestela telebistari: ikuslegoa irabaztea du lehen helburu, eta bere burua erabat saldua du lehia zoro horretan. Eta askoz gehiago saltzen du morboak, gogoetak baino. Hedabideek erlijioari buruzko berri exotikoak eta morbosoak maiteago dituzte, gogoeta sakona baino, arlo guztietan gertatzen den antzera.\nErlijio-erakundeei buruzko berriek presentzia serioa eta duina merezi dute hedabide publikoetan. Gizatasunaren izenean, gizarteko parte handi bati zor zaion begirunearen izenean eta kulturaren beraren izenean. Eta gaurko hedabideetan ez dut hori ikusten. Adibidetxo bat: Deustuko Unibertsitatearen Erlijio Kulturaren Bilduma. Hogeita bost liburu pasa dira, itzulpenak nahiz euskaraz sortuak, eta kristau-fedearen arlo nagusiak gaurko kulturara egokiturik eta euskaraz ematea helburu dutenak. Harritu egiten naiz zeinen arreta gutxi eskaini dioten “gure” hedabideek, eta “euskalgintza” etengabe ahotan dutenek. Ez dakit jakinaren gainean edo oharkabean, baina ez da normala, eta ez da inoren onerako. Garaiz eta lekuz kanpo deritzat.\nGizakiaren galderarik eta bilaketarik sakonenak kudeatzen ditu erlijio-erakundeak, ondo edo gaizki, eta galdera eta bilaketa horiek erabat baztertzen direnean, garbi esango dut: ez dago egiazko kulturarik. Ez dut pentsalari sakonik ezagutzen, denik eta agnostikoena izanda ere, erlijioak zer pentsa ematen ez dionik.\nGaur eta hemen fededun izan nahi duenak ezinbestekoa du bere fedea gaurko kulturan, euskal kulturan txertatzea. Horretarako, hiru proposamen luzatzen ditut:\n1. Espiritualtasun-topalekuak sortu, sinestun eta sinesgabe bilatzaileok elkarrekin: gizakiaren galdera eta egarriei elkarrekin erantzuteko, munduko arazoez elkarrekin gogoeta egiteko, arlo guztietako zientzien eta erlijioaren arteko elkarrizketa bultzatzeko… Eta erakunde publikoen laguntza jaso beharko luketela uste dut.\n2. Euskal Herriko Teologia Fakultateak bateratu, indarrak biltzeko, eta ahalik irakasgai gehien euskaraz eman ahal izateko.\n3. Euskal Herriko Unibertsitatean Erlijio-Zientzietako Departamendua sortu. Uste al dugu Unibertsitatea modernoagoa dela bere egitarau guztietatik erlijioa ezabatu duelako? Eta ez diot erlijio konfesionala irakatsi behar denik. Baina “jakintza guztien” eta “jakituriaren” egoitzan nola falta daitezke atzoko eta gaurko erlijioek gizakion azken galderei buruz eskaintzen dizkiguten argi-izpiak eta itzal-uneak?\nBeraz, erlijioa eta euskal kultura ezin dira nahastu, baina ezin dira bereizi. Zabal bedi erlijioa gaurko kulturara, aireberritzeko. Zabal bedi kultura erlijiora, arnasberritzeko. Ez dira bi, eta ez dira bat, baina inoiz ez dira bata bestea gabe.\n(In ARGIA, 2007ko abuztuak 9)\nGaiak: Argia, Erlijioa, Erlijioa eta euskal kultura\nJESUKRISTO ETA ERLIJIOAK. ZENBAIT IKUSPEGI Sufrimendua, hori da dena


Guarani (etnia) - Wikipedia, entziklopedia askea.\nGuarani etniako pertsona bat.\nArtikulu hau Guarani etniari buruzkoa da; beste esanahietarako, ikus «Guarani (argipena)».\nGuarania (guaranieraz: aba guariní, "gudari") Hego Amerikako etnia indigena bat da. Gaur egun, guaraniak bizi dira nagusiki Brasilen eta Paraguain, baina baita Bolivian, Argentinan eta Uruguain ere.\nTupi jatorrizko amerindiarren nazio bat dira guaraniak. Tupi-guarani hizkuntzaz mintzatzen dira.\nAmeriketako konkista aurretik Atlantikoko kostaldearen eta Parana, Uruguai eta Paraguai ibaien arteko lurraldeetan bizi ziren; gaur egun, kristautu gabeko talde bakartuak geratzen dira Paraguain eta Brasilen. Guaraniak Paraguaiko biztanleen % 65 dira. Guaraniera ofiziala da Paraguai osoan eta Argentinako probintzia batean, Corrientesen hain zuzen ere.\nAntzinako guaraniak basoetako argiuneak lantzen zituzten, eta fruitu biltzaileak, ehiztariak eta arrantzaleak ziren. Komunitate bakoitzak buruzagi bat eta horren aholkulari zen zahar taldea izaten zuen; animistak ziren eta xamana zen jainkoekiko bitartekari lana egiten zuena. Gerretan preso hartutakoak jan egiten zituzten.\nKonkistaren ondoren, encomienda delako sistemaren bidez esklabo hartu zituzten bertakoak; hala ere, Parana goiko aldeko eta Uruguai ibaiaren arroko leinuak jesuiten erredukzio babestokietan geratu ziren; herrigune horietan elkarlanean aritzen ziren, eta bizi baldintzak onak ziren. Eraso asko jasan arren erredukzio guneek aurrera egin zuten harik eta jesuitak Ameriketatik kanporatu zituzten arte.\nParaguaiko guaranierari buruzko artikulua Argia aldizkarian (2008-06-01)\nBrasilgo jatorrizko herriak\nParaguaiko jatorrizko herriak\nUruguaiko jatorrizko herriak\nOrriaren azken aldaketa: 24 ekaina 2020, 12:43.


TOKIKOM Sarien banaketa streaming bidez. - - Hiruka.eus\nTOKIKOM 2020-12-16 17:07\nUrtero bezala, 2020 arraro honetan ere TOKIKOM Sariak banatuko ditu TOKIKOMek. Sari horien helburua sarritan ezezaguna den toki komunikabideen lan profesionala aldarrikatu eta gizarteratzea da, eta horretarako hiru sari ezberdin banatzen dira urtero: azalik onena, edukirik onena, eta ikus-entzunezkorik onena. Aurten, gainera, publikoak bozketa bidez erabakitako ‘Komunitatearen saria’ ere izango da. Berez, aurtengo sari banaketa ekitaldia Hernanin egitea tokatzen zen, Kronikak irabazi baitzuen 2019ko edukirik onenaren saria. Baina segurtasun neurriak tarteko, azkenean bertan behera utzi behar izan dugu ekitaldi presentziala, eta haren ordez, banaketa telebista saio baten bidez egingo dugu. Idoia Torregarai eta Mirari Martiarena umoregile ezagunek gidatuko dute saioa,\nIrakurri albiste hau osorik TOKIKOMen webgunean: TOKIKOM Sarien banaketa streaming bidez.


Eulalia Abaitua, Euskal Herriko lehen emakume argazkilaria — Gaztezulo\nEulalia Abaitua, Euskal Herriko lehen emakume argazkilaria Historia liburuetan gizonezkoak izan ohi dira nagusi, emakume izate soilagatik askok ez baitute merezitako ospea eskuratu eta euren lan, zein borrokak anonimatu iraingarrian ahaztuak gelditu baitira. Emakume hauei merezi duten lekua eman nahi izan diegu, etorkizunean belaunaldi berrien erreferente izan daitezen. https://www.gaztezulo.eus/albisteak/eulalia-abaitua https://www.gaztezulo.eus/albisteak/eulalia-abaitua/@@download/image/AHAZTUAK_home.jpg\nNolakoa zen XIX. mende amaiera eta XX. mende hasierako Euskal Herria? Nola janzten ziren garaiko biztanleak, nolakoak ziren kaleak, paisaiak? Orduko gizartearen pista nabarmen bat badugu, Eulalia Abaitua Allende-Salazar (Bilbo, 1853ko urtarrilaren 25a - Bilbo, 1943ko irailaren 16a) argazkilariari esker da. Bera izan zen Euskal Herriko lehen emakume argazkilaria, eta bere artea amateur bezala hartua izan zen arren (garaian ez zegoen emakume argazkilari profesionalik) ateratako argazkiek profesionalen mailako lana erakusten dute. Baina, nor izan zen Eulalia Abaitua?\nJuan Olano eta Eulalia Abaitua.\nFamilia Euskal Herrira itzuli zen 1878 inguruan, gerraren amaieran. Bilboko Begoña auzoko basilikaren ondoan etxebizitza erakini zuten: Pino jauregia. Abaituak ez zuen argazkilaritza alderatu, alderantziz; etxeko sotoan argazkilaritza laborategia jarri zuen, eta orduan ekin zion argazkilari gisa egindako bide oparoari. 1943an zendu zen, Bilbon.\nAbaituaren argazkiek profesionalen maila zuten, teknika ugari erabili zituelako maisuki. Bere lan kutunenak zuri-beltzean eta 44x107 mm-ko kristalezko plaka estereoskopikoekin eginda daude, beste teknikak ere menderatzen zituen arren. Argazkilari kostunbrista moduan deskribatu daiteke bere lana, argazkietako protagonistak pertsona xume eta umilak direlako, gehienetan erabat anonimoak. Argazki gehienak zuri-beltzean atera zituen arren, badira koloretan ateratakoak ere, autokromo izenekoak.\nBaserritarrak, arrantzaleak, etxeko andreak, zaharrak... argazkilariak bere egunerokotasuneko parte zirenak aukeratzen zituen erretratuak lantzeko. Gainera, argazkietako protagonistak gehienetan emakumeak dira. Hori dela eta, bere lanek balio handiko dokumentu historikoa osatzen dute, garai hartako ohitura, jai eta tradizioak ezin hobeki jasotzen dituztelako.\nXX. mende hasierako emakumezko argazkilari amateur baten lana orduko argazkilari garaikideek aipatzea ez zen batere ohikoa; dena den, Aristides de Artiñano eta Zuricalday argazkilariak Abaituaren hainbat argazki jasotzen ditu Sra. De Olano ezizenarekin sinatuta.\nEULALIA ABAITUA: ARGAZKI GALERIA\nEulalia Abaitua: argazkiak


topic_facet:"Mekanizazioa (Heziketa Zikloa). Erdi maila" topic_facet:"Lanbide Heziketa" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hitz gakoen bidez / Mots clés : uda\nIraupena / Durée : 8:36\nEuskara lau astetan ikastea posible dea ? Bai !\nAita-alabak dira Paul eta Annelies : belgikarrak, euskaltzaleak eta euskaldunberriak. AEK-k Urepelen antolatu barnategian ezagutu ditugu, eta bertzeak bertze, Belgikan haien ama-hizkuntzak duen egoeraz mintzatu zauzkigu.\nMusika : Kuntzulu eta Konpainia - « Belarretan »\nNola pasatzen da AEK-ko uda barnetegietan ? Zaila da ? Musean jostatzen ahal da ? Besta egiten ahal da ? Zendako ikasi euskaraz ?\nUrepelen izan ginen bertako ikasleen iritzia jakiteko. Erreportai honetan, goiko maila egin dutenak dira mintzo.\nMusika : Liher - « Hauts »\nNor-Nori-Nork gure laguna izaten hasten da\nUrepelen izan ginen bertako ikasleen iritzia jakiteko. Erreportai honetan, tarteko maila egin dutenak dira mintzo.\nMusika : Antton Araspin eta Jojo Bordagarai - « Urepelera »\nIraupena / Durée : 19:46\nBizirik #49 : Udako hitzordu nagusien aipamena ...\nIraupena / Durée : 12:48\nData / Date : 15/06/16\nAurten ere ainitz ikasten ahal duzue … UEUrekin !\nUEUk (Udako Euskal Unibertsitateak), prest ditu uztaila hasieran Baionan eskainiko dituen ikastaroak. Aurtengo leloa ANITZA izango da, udako ikastaroen gai, formatu, toki eta pertsonen aberastasuna azpimarratzeko asmoz. Baionako AEK eta Gaztetxean eta Bidarteko ESTIA Ingenieritza Eskolan eskainiko dira ikastaroak. Gai nagusiak : Energia, Mindfulness hezkuntzan, ulermena Haurrekiko, kultura, somrena Design Thinking ...\nIrati Iciar, UEUko Udako Ikastaroetako arduradunak, aurtengo gaiak pertsona ororen interesa piztuko dutela segurtatzen dauku ...\nXehetasunak : http://www.ueu.eus/\nMusika : Korrontzi & Bilboko Orkestra Sinfonikoa\nIraupena / Durée : 19:42\nGazteak eta Euskal Indentitatea… (1/2)\nAmaia Nicholson gazteak GITE IPES beka bat lortu du gazteak eta Euskal Identitateari buruzko gogoeta batzuk abiatzeko. Udako Euskal Unibertsitateko formakuntzen karietarat, bere ikerketaren pundu nagusiak aurkeztu ditu…\nMusika: "Stéréoscope Jerk Explosion"\nIraupena / Durée : 20:41\nGazteak eta Euskal Indentitatea… (2/2)\nIraupena / Durée : 10:13\nJosu Florentinoren sudurra oso gorria da !\nJosu Florentino "Clown" bat da. Baita antzerkilaria, erakaslea edota malabarista. Bere ustez, denek badugu clown bat gure barnean bainan ez dugu nahiko aterarazten …\nMusika: Pirritx eta Porrotx eta Txuma Murugarren "Aberatsa naiz"\nIraupena / Durée : 08:55\nGaur Euskaldunagoa izango naiz ! (Koldo Diaz Bizkarguenaga)\nZer da Euskal Identitatea ? Neurtzen ahal da ? Koldo Diaz Bizkarguenaga sociologoa, bere lankidea den Uxoa Anduagarekin Euskal Identitateari buruzko gogoeta batzuk abiatu dituzte (besteak beste Udako Euskal Unibertsitateko formakuntzen karietarat). Koldok erraiten dauku bere ustez galdera aldatu beharko ginukela …\nMusika : Kortatu « Manolo Rastaman »\nIraupena / Durée : 13:32\nEtengabe ikasten … hobetzen jaraitzeko !\nPertsona gisa hobetzen jarraitzeko, ikasketa eta formakuntzak segitzea gomendagarria da. UEUn (Udako Euskal Unibertsitatea) lanean ari den Irati Iciarek, gure hobekuntza nola garatzen ahal dugun azaltzen dauku.\nMusika: Fran Lasuen & Eskuadra Zarra\nAita-alabak dira Paul eta Annelies : belgikarrak, euskaltzaleak eta euskaldunberriak. AEK-k Urepelen antolatu barnategian ezagutu ditugu, eta bertzeak bertze, Belgikan haien ama-hizkuntzak duen egoeraz mintzatu zauzkigu.Musika : Kuntzulu eta Konpainia - « Belarretan »Jatorria : Radiokultura\nNola pasatzen da AEK-ko uda barnetegietan ? Zaila da ? Musean jostatzen ahal da ? Besta egiten ahal da ? Zendako ikasi euskaraz ?Urepelen izan ginen bertako ikasleen iritzia jakiteko. Erreportai honetan, tarteko maila egin dutenak dira mintzo. Musika : Antton Araspin eta Jojo Bordagarai - « Urepelera...\nUEUk (Udako Euskal Unibertsitateak), prest ditu uztaila hasieran Baionan eskainiko dituen ikastaroak. Aurtengo leloa ANITZA izango da, udako ikastaroen gai, formatu, toki eta pertsonen aberastasuna azpimarratzeko asmoz. Baionako AEK eta Gaztetxean eta Bidarteko ESTIA Ingenieritza Eskolan eskainiko dira...\nAmaia Nicholson gazteak GITE IPES beka bat lortu du gazteak eta Euskal Identitateari buruzko gogoeta batzuk abiatzeko. Udako Euskal Unibertsitateko formakuntzen karietarat, bere ikerketaren pundu nagusiak aurkeztu ditu… Parte 1 (1/2) Musika: "Stéréoscope Jerk Explosion" Jatorria: Radiokultura\nAmaia Nicholson gazteak GITE IPES beka bat lortu du gazteak eta Euskal Identitateari buruzko gogoeta batzuk abiatzeko. Udako Euskal Unibertsitateko formakuntzen karietarat, bere ikerketaren pundu nagusiak aurkeztu ditu… Parte 2 (2/2) Musika: "Stéréoscope Jerk Explosion" Jatorria: Radiokultura\nJosu Florentino "Clown" bat da. Baita antzerkilaria, erakaslea edota malabarista. Bere ustez, denek badugu clown bat gure barnean bainan ez dugu nahiko aterarazten … Musika: Pirritx eta Porrotx eta Txuma Murugarren "Aberatsa naiz" Jatorria: Radiokultura\nZer da Euskal Identitatea ? Neurtzen ahal da ? Koldo Diaz Bizkarguenaga sociologoa, bere lankidea den Uxoa Anduagarekin Euskal Identitateari buruzko gogoeta batzuk abiatu dituzte (besteak beste Udako Euskal Unibertsitateko formakuntzen karietarat). Koldok erraiten dauku bere ustez galdera aldatu beharko...\nPertsona gisa hobetzen jarraitzeko, ikasketa eta formakuntzak segitzea gomendagarria da. UEUn (Udako Euskal Unibertsitatea) lanean ari den Irati Iciarek, gure hobekuntza nola garatzen ahal dugun azaltzen dauku. Musika: Fran Lasuen & Eskuadra Zarra Jatorria : Radiokultura


Inguralde BakQ ziurtagiria lor daitekeen udal arretarako guneen sarean sartu da - Inguralde\nInguralde BakQ ziurtagiria lor daitekeen udal arretarako guneen sarean sartu da\nBarakaldoko Toki Garapenerako Agentziak ziurtagiri elektroniko horren erabilerari buruzko informazio eta arreta pertsonalizatuko zerbitzua eskainiko du, bereziki merkataritzaren, ostalaritzaren eta hiri-enpresen sektoreari zuzendua\nHelburua da tokiko enpresen artean administrazio elektronikoa bultzatzea eta online izapidetze-sistemen erabilera sustatzea\nBarakaldoko hiri-enpresek gaurtik aurrera lortu ahal izango dute BakQ identifikazio-ziurtagiria eta sinadura elektronikoa Inguralderen bulegoetan, Barakaldoko Udalak gaitutako eta udalerri osoan banatutako hiru emisio-guneei gehituta. Neurri honen helburua sektorean administrazio elektronikoa bultzatzea eta online izapidetze-sistemen erabilera erraztea da.\nDavid Solla Barakaldoko Udaleko Sustapen Ekonomikoko zinegotziak gogorarazi duenez, “gaur egun izapide ugari daude, hala nola, laguntzak eta diru-laguntzak eskatzea, espedienteak kontsultatzea edo salmenta bereziak jakinaraztea, identifikazio eta sinadura elektronikoa behar dutenak. Beraz, ez gara ari soilik kudeaketa digitalaren erosotasunaz, negozioen eta administrazioaren arteko harremanean funtsezko tresna izateko beharraz baizik”.\nEnpresek, saltokiek eta ostalariek zerbitzu berri hori eskuratu ahal izango dute Inguraldeko bulego nagusietara bertaratuta..\nNeurri honen helburu nagusia da tokiko enpresei, merkataritzari eta ostalaritzari baliabide elektronikoak erabiltzen laguntzea, gero eta udal-izapide gehiago modu erraz eta errazean egin ahal izan ditzaten beren establezimenduetatik, joan-etorririk eta ordutegi-mugarik gabe. Horretarako, Inguraldek Informazioko eta Arreta Pertsonalizatuko Zerbitzu bat eskaintzen du, izapidetze elektronikoari buruz sentsibilizatzeko eta haren erabilera bultzatzeko.\nIldo horretan, Inguraldek gogorarazi du BakQ ziurtagiri elektronikoa dela egoitza elektronikora sartzeko giltza, eta bertan administrazio-izapide ugari egiteko aukera eskaintzen dela, joan-etorriak egin beharrik gabe. Gainera, erabilera errazteko, webguneak laguntzaile birtual bat sartu du berriki, “Tramita Fácil” izenekoa, prozesu guztiarekin batera doana eta erabiltzaileari sor dakiokeen edozein zalantza berehala ebaztea bermatzen duena.\nAdibidez, Egoitza Elektronikoan sartu dugun izapideetako bat terrazak luzatzeko eskaera da. Bere BakQ duen edozein ostalaritza-negoziok 10 minutu baino gutxiagoan kudeatu dezake izapide hori, bere establezimendutik mugitu gabe, David Sollak gogorarazi duenez.\nBakQ ziurtagiri elektronikoak emateko zerbitzua abian jartzeaz gain, Inguraldek gai horri buruzko atal espezifiko bat gehitu du bere webgunera, interesdunek tresna horri eta haren abantailei buruzko informazio erabilgarria lor dezaten uneoro.


Lezamari omenaldia Athletic Cluben posterrean | Athletic Club\nHasieraAlbisteakLezamari omenaldia Athletic Cluben posterrean\nLezamari omenaldia Athletic Cluben posterrean\nGure faktoriaren 50 urteko funtzionamenduan zehar jokalariak hezitu dituzten teknikariak gogoratzen ditu aurtengo posterrak\n2020ko abe. 21a\nAthletic Clubeko gizonezkoen eta emakumezkoen lehen plantillen posterrak Lezama omenduko du denboraldi honetan (2020-21), urtarrilaren 27an 50 urte beteko baitira instalazio zuri-gorrian lehen entrenamendua egin zenetik. Athleticen faktoriaren hondoko irudi batekin, mende erdi honetan Lezaman lan egin duten teknikarien izen-abizenek osotutako irdui batek laguntzn du posterra.\nBadakigu haurrak lehen taldeko futbolari bihurtzeko lana jende askori dagokiola: begiraleak, teknikariak, medikuak… 50 urte hauetan talde zuri-gorrietako lehen entrenatzaileak eta Lezamako koordinatzaileak sartzea erabaki dugu.\nDatozen egunetan, posterrak denda ofizialetan eta gure sposoren bulegoetan gure jarraitzaileen eskura noiz egongo diren iragarriko du Klubak.\n“Inoiz ez dugu amore emango”\nIraia Iturregik 19 jokalari deitu ditu bihar Rayo Vallecanoren aurka jokatzeko, “une zailetan bere aurpegi onena ematen duen taldea”\nStreaming bidez jarraitu entrenatzaileak Lezamako prentsa aretotik egingo duen agerraldia, Rayo Vallecano – Athletic partidaren atarikoan.


Añorga Txikiko Fires lantegi okupatua hustu dute, eraikina eraisteko | Gizartea | Berria\nDozenaka herritarrek protesta egin zuten atzo Donostiako udaletxean, etxe husteen aurka. GORKA RUBIO / FOKU Tamaina handiagoan ikusi\nAurreikusita zegoen modura, Ertzaintzak Donostiako Añorga Txiki auzoko Fires lantegi okupatua hustu zuen atzo, eraikinaren eraiste lanei bide emateko. Gauerdian hasitako operazioarekin, Polizia lantegi barruan zeuden lagunak identifikatuz eta kanporatuz joan zen, 10:00 aldera gunea hustutzat jo zuten arte. Gune autogestionatuko kideek azaldu dutenez, ordea, eraikina etxebizitza alternatibarik ez duten zenbaiten bizitokia zen, eta haietako asko lo egiteko lekurik gabe geratu dira.\nAbandonaturiko lantegia 2015eko maiatzaren 1ean okupatu zuten: Eraldia mugimenduaren izenean 150 pertsona inguru eraikinera sartu ziren. Firesen okupazioak bi helburu nagusi zituen jatorrian: Donostialdeko herri mugimenduaren saretzea sustatzea eta ekoizpenerako bideak langileentzako berreskuratzea. Sei urteko ibilbidean hainbat erabilera izan ostean, berriz, Fires Donostian bizitzeko lekurik ez zutenentzako aterpe ere bilakatu zen duela zenbait hilabete.\n2018tik hona, ordea, gunea hustua izateko mehatxupean izan da, eraikinaren jabetza duen enpresak hura bota eta etxebizitzak eraikitzeko asmoa duelako. Hain zuzen, Donostiako Udalak Añorga Txikiko lantegiaren eremuan eta haren inguruetan 248 etxebizitza eraikitzeko plan berezia onartu du; horren harira, salatu izan dute Fires hustea «hiriaren gentrifikazioaren ondorio» dela.\nAtzo arratsaldean, dozenaka herritarrek elkarretaratze bat egin zuten Donostiako udaletxearen aurrean, Desalojorik ez eta Batzuen aberastasuna, besteon kale gorria zioten pankartekin, Añorga Txikiko gune autogestionatua hustu izana salatu eta lo egiteko lekurik gabe geratu diren pertsonentzako irtenbideak eskatzeko.\nLarunbatean, Añorga Txikiko ehunka bizilagunek manifestazio bat egin zuten udalak onarturiko hirigintza planaren aurka. Izan ere, auzotarrek adierazi izan dute ez dela bertakoen iritzia kontuan hartu auzoan horrenbesteko eragina izango duen proiektu hori garatzeko 600 bizilagun inguru ekarriko lituzkeela uste da; ia bertako biztanleen herena, hain zuzen ere. Hala, azpimarratu dute azpiegitura publiko gehiago sortu beharko liratekeela auzoan, «masifikazioa» eragin dezaketen etxebizitza horiek eraiki beharrean.


Krisi ekonomikoa edo energi krisia | Sustrai Erakuntza Fundazioa\nes 19 Abe 2012 - Guaixe\nKrisia orain dela bost urte hasi zen, eta geroztik politikariek eta komunikabideek noizbait hazkunde ekonomikora itzuliko garela iragarri digute. Baina errealitateak esaten diguna zera da, beraien aurreikuspenek porrot egin dutela, eta jendeak jada ez duela konfiantzarik ezta itxaropenik ere beraiengan. Gero eta gehiago dira egungo krisi ekonomikoaren sorrera ingurumen eta energi krisian oinarritzen duten adituak.\nXX. mendeko 70. hamarkada geroztik, poliki poliki ohartarazi digute behin eta berriz, ezinezkoa dela etengabe jarraitzea hazkunde honekin, bizi garen munduak muga fisikoak baititu, baliabide energetikoak adibidez. Egun badakigu lurraren petrolioaren erdia kontsumitu dugula errezena ateratzeko, hurbilena, merkeena eta kalitate onekoa. Eta orokorrean, petrolioaren eskaria gora doa, edo saiatzen ari da.\nHonek esan nahi du, gure kontsumo ohiturak ez baditugu zorrotz aldatzen, prezioak igotzen jarraituko dutela, igoera energian, elikagaien edo beste olio-menpeko produktuetan bezala. Prezio altu hauek egungo sistema ekonomikoaren jarraipena kolokan jartzen du, sistema hau hazkunde mugagabean oinarritzen baita. Petrolio upel bakoitzak 90 euro igo denetik ez dugu hazkunde ekonomikorik izan. Eta fisikak prezio hauek igotzen jarraituko dutela esaten digu.\nHortaz, batzuk dagoeneko iragartzen dute krisi hau ez dela inoiz bukatuko eta datozen hamarkadetan deshazkundean jarraituko dugula, bai edo bai. Sustrai Erakuntzatik uste dugu gure eskuetan dagoela nola egin: gure borondatearen kontra eta egoera nahasi batean orain arte bezala, edo deshazkundea kontzienteki eta modu ordenatu eta planifikatu batean eraman. Hor dago gure gizartearen erronkaren gakoa.\n[Ikusi hemen goian aipatzen den bideoa: “El Oil Crash. ¿Por qué esta crisis no acabará nunca?“:]\n← “Subiranotasun energetikoaren aldeko proposamena Nafarroan” hitzaldiaren dokumentua Sustrai Erakuntza Fundazioaren 2012 urteko jardueren memoria →


TTIP | Mundua ez da biribila\nHasiera » TTIP\nEuropako Legebiltzarraren matxinatze txikia TTIPen aurka\nEkaineko lehen astean, Europako Legebiltzarrak ebazpen –ez lotesle– bat onartu behar du TTIPi buruz. Erabakiak ez du eragin zuzenik negoziazioan; esan nahi baita, Legebiltzarrak dioena dioela akordioa egosten jarraituko dutela Europako Batzordeak eta AEBek. Beste kontu bat da ebazpenak noraino baldintzatuko duen negoziazioetan europar aldeak izango duen jarrera. Itxuraz, ezerk ez du aditzera ematen Bruselako legebiltzarkideek TTIPen aurkako ebazpenik onartuko dutenik. Hiritarren eskubideak...\nEuropako Batzordeak lobby pribatuen iritzia lehenetsi zuen TTIP prestatzeko\nAEB eta EBren arteko merkataritza eta inbertsio itunaren (TTIP) negoziazioak 2013ko uztailean abiatu ziren. Aurretik, 2012an eta 2013ko lehen hilabeteetan, Europako Batzordeko Merkataritza Saila hainbat eragilerekin bildu zen negoziazio horiek prestatzeko asmoz. Corporate Europe Observatory (CEO) elkartearen txosten baten arabera, bilera horien %92 sektore pribatuko lobbyekin egin zituzten. CEOren esanetan, Europako Batzordeak epe horretan egindako 560 bileretatik 26tan baino ez ziren elkartu...\nEuropak ez ditu erregai super-kutsatzaileak mugatuko\nPosted in Energia, Ingurumena, TTIP\nHainbat elkarte ekologistak salatu dutenez, Europako Batzordeak men egin die Kanadako eta AEBtako gobernuek eta petrolioaren lobbyak egindako presioei, eta erregai guztien gas emisioak modu berean zenbatzeko proposamena egin du, bereziki kutsatzaileak direnen eragina aintzat hartu gabe. Erregai horien artean, harea bituminosoak nabarmentzen dira; haien berotegi-efektuko gas igorpena %23 handiagoa da erregai guztien batez bestekoa baino. Uztailean, Tratos sucios / Marchandages douteux...\n“Jende gehienak ez daki ezer TTIP hitzarmenaz, azken hilabeteetan gaia zertxobait zabaldu den arren”. Halaxe esan digu, telefonoaren bestaldetik, Estrasburgon harrapatu dugun Florent Marcellesi Equoko kide eta, legealdi hau amaitu baino lehen, Europako Legebiltzarreko kidea izango denak. Ez da denbora luzea kezka bertsua agertu ziola Mikel Hiribarren ELBko kideak ARGIAko lankide bati, solasaldi pribatu batean: hamaika borrokatan eskarmentua duten militante kualifikatu askotxok ez zekiten...\nUztailaren 6an agortuko zaizu, irakurle, Europako Batzordeak martxotik zabalik duen kontsulta batean parte hartzeko denbora. Haren bitartez, teorian bederen, Bruselan agintzen dutenek jakin nahi dute herritarrok zer iritzi dugun inbestitzaile-estatu ebazpen epaitegiez (ISDS). TTIP nahiz TAFTA sigla (horiek ere) ingelesen bidez izendatu ohi den EB eta AEBren arteko merkataritza hitzarmenak aurreikusitako tresna da ISDS. “Benetako kontsulta baino, publizitate ariketa besterik ez dela salatu...


Amerikako Samoako aire-zerbitzua: prest egon egunak itxaroteko maletak egiteko\nalokairua: Hasiera » posting » Buletina » Amerikako Samoako aire-zerbitzua: prest egon egunak itxaroteko maletak egiteko\nPresta zaitez zure ekipajea iristeko hainbat egun itxaroteko.\nPresta zaitez zure ekipajea iristeko hainbat egun itxaroteko. Une honetan Samoa eta Amerikako Samoa artean hegan egiten duen aire konpainia bakarra presio handia jasaten ari da aste honetan lurraldeko apezpiku katolikoa sagaratzerako.\nInter-Island Air-ek astebetez egon da martxan motorra berritu zuelako eta Samoa Air-ek joan den astean utzi zion hegan egiteari eguraldi txarragatik, Polynesian Air operadore bakarra utziz.\nPago Pago-ko gure berriemaileak dio bidaiarien ohiko bolumena alde batera utzita jende asko Amerikako Samoara joaten saiatzen ari dela gotzainaren sagarapenerako.\nMonica Millerrek dio kasu batzuetan jendeak bere ekipajearen aurretik hegan egin behar duela.\n"Twin Otters bakarrik joango direnez eta Polynesian-ek bi bakarrik ditu, eta badakizu, guk deitzen dugun bezala fa'alavelave baten bila etortzen bazara - obligazio kultural hauek - esterilla fin eta bestelako janari-sorta handiak ekartzen dituzu".\nMonica Millerrek dio bidaiari horiek hainbat egun itxaron behar dutela ekipajea iristeko.\nHawai, azkenean, atzerriko hiztun turistei harrera egiteko prest?\nJaponia eta Brasil WTMren Jatorri Merkatuen Programaren ardatzak\nSeychelles eta Vanilla uharteak elkarren erdigunean...\nKostu oso baxuko aire konpainiak Kanadako hegaldi berriak eskaintzen ditu\nBularreko minbiziaren aurkako droga-terapia berri itxaropentsuak\n27 hildako eta dena zauritu New Delhiko sute handi batean\nAuto-injektoreen merkatuaren egungo eta etorkizuneko eskaria...\nPutinekin maiteminduta? Air Serbia, Turkish Airlines...\nPanamako Turismoa SKAL bidetik doa: Adiskidetasuna eta...\nAir Canadak 2022rako aurreikuspenak iragarri ditu...\nEkialdeko Asiako Kultur Hiriburua eta "Sichuan...\nWindy City Net-en Scavenger Hunt batek $ 5000 al dezake?\nSurfaktante farmazeutikoen merkatuaren ikuspegiak, sakona...\nVirginia's Mountain Lake Lodge-k Heidi Stone izena jartzen du...\nKoko gantz-azidoen merkatuaren aurreikuspenak Negozio berriak estaltzen ditu...\nGailu laparoskopikoen merkatua hedatzen ari da CAGR batean ...\nErromak turismoa itzultzearen erronkei aurre egiten...\nMarrazo zuri handiak eta haien bizitza sozial sekretua\nAbu Dhabi Turismo munduari ate ireki berria\nTouretteren tikak tratatzeko sendagai esperimental berria...\nSeychelles-ek sustapen-jarduerak suspertu ditu CEE eskualdean\nBidaien industriak benetan laguntzen al du Ukrainari?\nIkerketa berriak listuaren eta autismoaren erlazioa erakusten du


Iñaki Iñurrieta | 31 eskutik | Page 3\n2013/03/05 · 7:00\nLegeen izenez berriro\nOskar Aranak eta Jesus Mari Agirrek euskara juridiko-administratiboaz idatzitako azken post-ak agertu aurretxoan, kasualitate hutsez, duela urtebete 2TZUL blogean idatzi nuen artikulu bati emandako erantzun bat ikusi nuen, iazko irailean idatzia. Erantzun anonimo oso laburra, lerro bat eskas. Bere anonimoan eta bere laburrean, ulertu nuen —oker, beharbada— esan nahi zuela erdararen mendekoegiak zirela nire proposamenak.\nPatxi Petrirenaren Legeen izenez artikuluari eman nahi zion segida nireak (Legeen Izenez II). Patxik egoeraren azterketa egiten zuen euskarazko testu juridiko-administratiboetan legeak aipatzeko moduez, eta horretan dabiltzan itzultzaileek aurkitutako zailtasunak eta praktikan hartutako moldeak laburbiltzen zituen. Nik pauso bat eman nahi izan nuen bide horretan, proposamen bi eginez legeak modu funtzionalean izendatzeko, hizkera juridikoarekin eta legeekin egunero deman dabiltzan itzultzaileek proba zitzaten.\nArtikuluotan ageri ziren administrazio-itzultzaileek jakinarazia zuten legeen kasuistika oso zabala zela, eta bazirela guk erabilitako adibideak baino askoz bihurriagoak. Ni neu ere, neure proposamenak praktikan jartzeko saio batzuk egin orduko, ohartu nintzen kontua ez zela batere erraza.\nHasieran aipatu dudan erantzuna aurkituz geroztik, pare bat buelta eman dizkiot berriro legeen izenaren kontuari.\nUste dut orain askoz modu bateratuagoan izendatu ohi direla legeak duela urte batzuk baino. Hala ere, ikusten dut legeak aipatzen direnean oraindik ere izenlagun-kate luzeegiak agertzen direla; hau da, oraindik ere baduela baliorik Jesus Mari Agirreren artikulu aspaldiko batean («Zuzentzaileen zeregina Administrazioko itzulpengintzan» Senez 19, 1997) emandako aholkuak: hizkera juridiko-administratiboan ez dela komeni izenlagun-kate luzeak antolatzea, hierarkia informatiboaren eta argitasunaren kaltetan baitoa.\nHortik zetozen nire proposamen biak, eta erantzule anonimoak ustez gaztelaniarekiko mendekotasuna ikusten zuen lekuan, idazle zaharren tradizio luze zabala ikusten nuen nik. Kontua hizkera juridiko beregaina lortzea baita. Gaztelania aldameneko zutabean izatea lagungarria da euskarazkoa ulergaitza gertatzen denean. Helburua, ordea, erdarazko bertsiora jo beharrik gabe ulertzeko moduko testuak izatea behar luke. Erdal kutsuari ihes egin nahiak, berriz, testu irakurgaitzak egitea ekar dezake, eta horren ondorioa da aldameneko erdal zutabera begiratzea, hots, funtzionaltasuna hari bakarrik aitortzea.\nEta horretan, legeen izenaren auzi honek badu esanahi erantsi bat (balio sinboliko bat, nahi bada): parlamentu edo legebiltzar guztiak, Botere Legegilearen gordetzaile eta erabiltzaile direnez, burujabetzaren adierazpide dira, han erabakitzen eta egiten baitira erkidego batek bere burua gobernatzeko arauak. Legeak dira horren emaitzarik behinena. Eta arazo larria da —ala ez?— geure parlamentuetan egiten diren legeen izena modu funtzionalean —beregainean— erabili ezina.\nHizkera juridikoa formulismoz betea da. Legeak izendatzeko modua da formulismo horietako bat. Horretan, funtzionaltasunaren izenean, hizkuntza-ingeniaritza, brikolajea edo nahi dena, baina egin daiteke zerbait, pentsatuz gero euskarak gai —beregain— izan behar duela geure buruari ematen dizkiogun legeen adierazpide izateko.\nNik beste arlo batzuetan baino egingarriago ikusten dut euskara juridiko-administratiboan horrelako erabakiak adostea eta aplikatzea. Esate baterako, argota asmatzea (?) edo adostea (!) baino egingarriago. Legebiltzar, parlamentu, gobernu, aldundietako euskara-arduradunak eta itzultzaileak ados jartzea ez zait hain-hain zaila iruditzen. Esparru formal mugatu jakin batez ari gara, eragile eta erabilera jakin batzuk dituen esparru batez.\n2013/02/05 · 7:00\nNola liteke Argentinako eleberrigilerik onena poloniarra izatea? Poloniarra, eta beti polonieraz idatzi zuena (ez Conrad bat, literatura ingelesean arrasto nabarmena utzi zuena). Eleberrigile onenaren titulua Ricardo Pigliak eman zion behin Gombrowicz-i[i], probokatzeagatik noski. Baina ez probokatzeagatik bakarrik.\nItzultzaileak eta estilo ertaina aipatu nituen aurrekoan. Pigliak itzultzaileoi egozten zigula, beste idazlari guztiekin batera, estilo hori zertzeko eta zabaltzeko eginkizuna (Juan Garziak aipatzen zuen “lan kolektibo ez-ozen iraunkor errealista egunerokoan”), gehien erabili ohi diren formak atzematen, inguruan aurkitzen ditugun hiztun “klasikoen” esamoldeak jasotzen, idazle eredugarriengandik ikasten, zabalduz doazen hizkerez jabetzen (tartean, aldian behin boladan jarri ohi diren modismoak, nazka ere sortzerainoko sukarraldian… atzera berriz distira galdu eta leku arrunt bat aurkitzen duten arte). Denak behar, denontzako estilo-esparru zabal, natural(du), normal(du) bat lortuko bada, etengabe zabalduz-zabalduz joango dena.\nEstilo arrunt, konbentzional hori eraikitzearekin batera, ordea, itzultzailea beste aldearekin harremanetan dabil betiere, hizkuntzaren mugetan, mugak zabaldu nahian, mugei bultzaka (tarteka, harrika ere bai). Horren adibide oso berezi bat da Gombrowicz-en Ferdydurkeren itzulpena.\nEz da erraza Ferdydurke hitz gutxitan deskribatzea. Wikipediara joz gero, ikusiko duzu 1937an argitaratu zela Polonian, eta ohitura politiko, nazional eta kulturalen esplorazio bitxi eta arraro bat dela, umore misteriotsuko idazlan bat, zeinean Joey Kowalski hogeita hamar urtetik gorako protagonistak deskribatzen baitu nola bilakatzen den nerabe, bere ibilera komiko eta erotikoetan barrena. Modernismoko maisulantzat jotzen du Wikipediak, dadaismoaren eta Marx anaien ukituekin.\nZuzenean irakurtzeari ekiten badiozu, kontrako sentimenduek hartuko zaituzte ziur asko: noraeza, egilea adarra jotzen ari zaizulakoa, distira fin bereziren bat tarteka, umore-kolpe ustekabekoren bat… Baina jatorrizkoaren falta sumatuko duzu agian gehien: hura itzulpen txar bat ote den susmoa, eleberriaren testuinguruaz, sortu zueneko gizarteaz, gehiago jakiteko beharra. Nekez egingo duzu aurrera, egiten baduzu. Baliteke norbaitek gozamenaren aparretan egitea ere irakurraldi osoa. Niri ez zitzaidan halakorik gertatu.\n1939an, Gombrowicz Argentinara joan zen kultur bisitan, beste idazle poloniar batzuekin batera; han zegoen bitartean, Alemaniak Polonia inbaditu, eta Bigarren Mundu Gerra hasi zen. Beste idazle gehienek Ingalaterrara jo zuten, Gombrowiczek Argentinan geratzea erabaki zuen. 24 urte emango zituen bertan.\nHan, ia miserian bizi zela, lagun talde batez inguratu zen, itsasportuko tabernazuloetan biltzen ziren mozkor, alfer, ero, poeten artean. Eta haiek jakin zutenean idazle poloniar bat zela, eta Ferdydurke izeneko eleberri bat argitaratua zela, itzultzeko eskatu zioten.\nItzulpen hura oso modu bitxian egin zen. Saio bakoitzaren aurretik, Gombrowicz-ek zirriborro bat egiten zuen, eleberria espainiera ustekabeko, ia oniriko batera itzuliz, hiztegiez lagunduta, oso gutxi ezagutzen baitzuen hizkuntza. Eleberrigile bat hizkuntza ezezagun bat arakatzen, bere prosa poloniarraren erritmoak bestalderatu nahian.\nGombrowicz-en joera, diotenez, hizkuntza berri bat asmatzea zen: ez neologismoak asmatzea, baizik eta hitzen esanahia bortxatzea, testuinguru batetik beste batera aldatu eta esanahi berriak hartzera behartzea. Ondoren, lehen material haren gainean, talde bitxi, askotariko hark ekiten omen zion Rex izeneko kafetegi harrezkero ospetsu bihurtuan, non edateko eta xakean jokatzeko biltzen baitziren. Hogeitaka lagun, eldarnio betean, polonieraz hitzik ez zekitenak, ia gaztelaniarik apenas zekien poloniar baten hitzak antolatzen. Taldearen buru, Virgilio Piñera idazle kubatarra.\n1947an argitaratu zen itzulpena, Ernesto Sabatoren hitzaurrea zuela. Argentinan, itzulpen hari esker, Gombrowicz izan omen zen lehenengoetakoa, estilo ertain, konbentzionalaren arauetatik aldentzen. Itzulpen hura erabakigarria gertatu zen Argentinako literatur estiloen historian. Ferdydurkeren argentinar bertsioan, espainiera ezin gehiago dago bihurdikatua eta bortxatua, hausturaraino ia; hizkera artifiziala da, etorkizuneko hizkuntza dirudi, dio Pigliak.\nHizkuntza horixe aldarrikatzen du Pigliak balizko eleberri argentinar baterako. Horregatik jartzen du Gombrowicz bi idazle argentinar peto ezin bereziagoren aldamenean: Macedonio Fernández da bat, eta Roberto Arlt bestea. Bien estiloen marka ere bitxitasuna baita. Hizkuntza atzerriratuak omen dirudite: Gombrowicz-en espainieraren antza omen dute.\nGaur egun, Argentinako literaturaren historia batzuetan ageri da Gombrowicz.\nHalaxe imajinatzen du Pigliak argentinar eleberri etorkizunekoa: eleberri poloniarra litzateke, konspiratzaile talde batek etorkizuneko espainiera batera itzulia, Buenos Airesko kafetegi batean.\n[i] Ricardo Piglia, Formas breves, Anagrama, 2000.\n2013/01/06 · 7:00\nGombrowiczez eta Paul Austerrez jarduteko asmoa nuen gaurkoan, baina, Juan Garziak EEEAAA elkarteaz eta magiaz idatzitakoak irakurri ondoren, hurrengo baterako utziko ditut.\nGarbi asko esaten baita blog honen Asmoan: hau talde-blog bat izango da, lankidetzazkoa, ezaugarri nagusitzat ekarpenak egitea, proposamenei zabalkundea ematea eta elkarrizketa sortzea dituena.\nAurrekoek esandakoaren ildoari jarraitzea elkarrizketan lotzeko modu bat da. Bakarrizketak ere izan dezake, badu bere lekua, jakina, baina nik neuk, aukeran, nahiago tarteka sarrera batzuk besteekin arrazoibideetan lotzen eta katigatzen badira. Endogamia-arriskua? Blog hau definizioz da endogamikoa, barruti jakin mugatu batekook ari gara hemen; baina 31 esku gara, ez hiruzpalau, eta horrek endogamikoegia ez izatea bermatzen du, nik uste. Bestalde, muturrera jotzen hasita, beti bakarlari aritzeak ere badu autokontenplazio solipsistan erortzeko arriskua, eta hori ez da endogamia baino hobea.\nBesteek esandakoari heltzeko joera hori, bestalde, izan daiteke geure kezka eta arrazoibideak besteenekin bat eginda edo katigatuta sumatzen ditugulako; kezkakide, gogaide garelako. Eta besteen arrazoiei erantzun nahian aurkitzen dugulako bestela aurkituko ez genukeen geuretzako arrazoiren bat. Niri, behintzat, gertatu zait.\nEta bide horretan sartuta, ez gaude inor kanpoan uzteko moduan: EEEAAA taldekook beharrezko gara, noski, baina baita EZENekin esperimentuak egin nahi ditugunok zein errezildarren mira iritzita gaudenok ere. Ni neu hiru –ok horietan sartzen bainaiz (eta aurki, baita errezildarren multzoan ere: zain nago Juan Luis Zabalak aipatzen zuen liburu hori noiz agertuko, pixka bat errezildartzen hasteko). Batzuen eta besteen jarrerak kontrajarritzat ikus daitezke, edo elkarren osagarritzat: nondik begiratzen den.\nNi ez ezik, itzultzaile gehienak sartzen gara EEEAAA multzo horretan; gehienok ari gara “lan kolektibo ez-ozen iraunkor errealista egunerokoan”, Juanen hitzez esanda. Ricardo Piglia idazle argentinarrak “estilo ertaina” deituko liokeen horren atzetik gabiltza; naturaltasun egoki baten bila.\nNaturaltasunaren bilaketa gisa ere ikus daiteke itzultzaileok joan deneko hogeita hamar urte honetan egindako bidea. Alfabetatu berritan hasi ginen itzultzen, ia hutsetik. Orduan ere bazen tradizioa, hari mehe ezkutu bat, baina ez genuen ezagutzen edo ez zigun balio (hala iruditzen zitzaigun behintzat). Nola izan naturaltasunik? Kontraesanaren muinetik ari ginen, ezetik baia sortuz. Naturaltasunak ohitura, errepikapena, egunerokotasuna esan nahi baitu; eta gure egunerokotasuna perla berrien aurkikuntza sorta bat zen; Aldizkari Ofiziala itzultzea, poesia hutsa egitea.\nNola edo hala, ordea, egin dugu bidea, iritsi gara norabait (Koldo Bigurik atzo hemen esandakoarekin egiten dut orain bat). Itzultzaileok (eta kazetariok, eta irakasleok, eta beste idazlari guztiok) arau inplizituei men egiten, aldian-aldian garaiko komunikazio- eta literatura-estilo nagusiko erregistroak erreproduzitzen saiatuz, estilo ertain, konbentzional bat helburu: gauzak natural esateko moduaren bila, testu gordin, belarria mintzen zutenak nagusi ziren garai haietatik gaur arte.\nOraindik ere egunero egiten dugu talka mugekin, eta ezinbestean sortzen zaigu forma berriak probatu beharra. Estilo ertain, arrunt hori eraikitzearekin batera, itzultzailea hizkuntzaren mugetan dabil betiere, hemen eta Argentinan. Beti ari da, iruditzen zaio, hirugarren hizkuntza batean idazten; hizkuntza asmatu, artifizial batean. Itzulpen txarrek ere balio dute, hori esateraino iristen da Piglia; beren hizkera gordin, aizun, sasiko horretan, efektu estilistikoen artxibo dira (azken hori gehiegizkoa da oraingoz guretzat; EEEAAA elkartea ugaritu eta sendotu artean behintzat).\nNahikoa luzatu naiz, eta buka dezadan. Irakurle, hitzok irakurri ondoren begiak eskuinaldera lerratzen badituzu, hor ikusiko duzu aldamenean goraxeago, “AZKEN ERANTZUNAK” zerrendatxoa, eta bertan, esate baterako, “Santi Leone on Zenbaiten euskalki…”, “Itziar Diez de Ultzu… on EEEAAA elkartea”, “Juan Luis Zabala on…”: ez al zaizu iruditzen “On” hori ikusezin bihurtzeraino naturaldu —alegia, ondu— zaigula hor? Hor bakarrik, oraingoz. Integrazio-hasiera bat izan daiteke. Dagoeneko, harrikada hori ez dateke hain futurista.


2019ko apirilaren 26a, ostirala\nAkatsak antzeman direnez Hauteskunde Batzorde honi dagozkion udalerrietan Udal Hauteskundeetara aurkeztutako hautagaien zerrendei buruz 2019ko apirilaren 24ko 76 zk. duen Gipuzkoako Aldizkari Ofizialean argitaratutako iragarkian, jarraian agertzen den eran zuzentzen da:\n— Hurrengo hau dioenean:\nZIURTATZEN DUT: Hauteskunde Erregimen Orokorrari buruzko ekainaren 19ko 5/1985 Lege Organikoaren 47.5 eta 187.4 artikuluekin bat etorriz, Hauteskunde Batzorde honi dagozkion udalerrietan 2019eko Udal Hauteskundeetara aldarrikatutako hautagaien zerrendak, izenpetzaileak zigilaturik eta errubrikaturik, honekin batera doazenak direla.\n— Beste hau esan behar du:\nZIURTATZEN DUT: Hauteskunde Erregimen Orokorrari buruzko ekainaren 19ko 5/1985 Lege Organikoaren 47.1 eta 187.4 artikuluekin bat etorriz, Hauteskunde Batzorde honi dagozkion udalerrietan 2019ko Udal Hauteskundeetara aurkeztutako hautagaien zerrendak, izenpetzaileak zigilaturik eta errubrikaturik, honekin batera doazenak direla.\nTolosa, 2019ko apirilaren 25a.—O.E. lehendakaria.—Idazkaria. (2696)


Galdakaoko lotura-linean geraleku berria egongo da Metroaren Boluetako sarreraren ondoa - Área de prensa - Bizkaia.eus\nGaldakaoko lotura-linean geraleku berria egongo da Metroaren Boluetako sarreraren ondoa\n2019(e)ko apirilaren 16(a) 11:00\nGeraleku berria irisgarriagoa da, errazagoa ikusten da, argi gehiago dauzka, eta pertsona eta ibilgailu gehiagoren bidean dago.\nDatorren astelehenean, hilaren 22an, Galdakaoko lotura-linean geraleku berria egongo da Metroaren Boluetako sarreraren ondoan, Bilboko Udalak amaitu baititu Miraflores etorbideko 28ko bi dartsenak (bi norabideetakoak), trenbidearen beste aldean daudenak, egokitzeko lanak.\nA3932 GALDAKAO - Metroa-Bolueta lineako geraleku berria 35 metro luze da; beraz, linea honetako autobusek ibilbideko terminal gisa erabiliko dute (bai joanean, bai etorrian) eta, gainera, tarteko geraleku modura erabili ahal izango dute honako beste hiru linea hauetako autobusek: A2610 Galdakao-Basauri-UPV/EHU; A3622 Bilbo-Basauri-Zaratamo; A3613 Bilbo-Ugao Miraballes. Nahiko leku dago autobusak zirkulazio-erreitik irten eta maniobrak segurtasunarekin egiteko.\nGainera, errazago ikusten da, argi gehiago dauzka eta erabat irisgarria da, espaloia gurpil-aulkian eta ume-kotxearekin ibiltzeko behar bezain zabala da. Bilboko Udalak eta Eusko Jaurlaritzak Boluetan egin dituzten urbanizazio-obrei esker lehen industriagunea zena etxebizitza-gunea da gaur egun; gainera, pertsona eta ibilgailuen zirkulazioa bermatu da, eta horri esker Bizkaibus erabiltzen duten pertsonak seguruago ibiliko dira.\nHorrela, azken urteotan Bizkaiko garraio publikoan izan diren arazo korapilotsuenetako bat konpondu da. Konponbidea Bilboko Udaleko Obra eta Zerbitzuetako Atalaren eta Zirkulazio, Garraio eta Ingurumen Atalaren arteko lankidetzaren eskutik etorri da, berek finkatu baitute non egongo den lotura-lineako geraleku berria.\nZerbitzua orain arte bezala egingo da (maiztasuna, doakotasuna, ibilbideak).


Quickly transpose data in the rows and columns of a table in Word\nErrenkaden eta zutabeen datuak eraldatu behar badituzu, alderantziz, taula Excel-eko lan-orrialdera kopiatu behar duzu eta taula funtzioa itsatsi funtzio berezi bat erabili, taula itsatsi ondoren. Hemen, handy add-in tresna bat aurkezten dut - Kutools for Word, bere Transferitu taula Erabilgarritasuna bi klik eginez lan hau kudeatu dezakegu.\nTransponditu taula aplikatuz Kutools Plus sakatu> Fitxa taula.\nTaulen errenkaden eta zutabeen datuak garraiatzea\n1. Kokatu kurtsorea errenkaden eta zutabeen datuak eraman nahi dituzun taulan, egin klik Kutools gehiago > Transferitu taula.\n2. The Kutools for Word elkarrizketa-koadroa agertzen da:\nKlikatu Bai, jatorrizko taula zuzenean transposedarekin estali egingo da;\nKlikatu Ez, transposed taula jatorrizkoaren azpian sortuko da;\nOndoren, hautatutako taulan errenkada eta zutabeak aldatu egin dira.\n1. Eginbide hau taula batean lan egiten du behin.\n2. Eginbide hau taula-formatua mantendu egingo da transposizioaren ondoren.


erromesaldia | GABIRIARRAK\nPosts Tagged ‘erromesaldia’\nPosted: 2013/10/10 in Gizartea, Irteerak\nEtiketak: arantzazu, erlijioa, erromesaldia\nAspaldiko tradizioa da urtean behin Gipuzkoako zaindariaren babeslekura bisita egitearena. Arantzazuko erromesaldia, erlijio ekintza hori, bizirik da oraindik. Irailaren 29an egin zuten aurtengoa. Autobusean joan ziren, eta elizkizuna entzun ondoren, Hospederian bazkaldu zuten. 24 lagun izan ziren.\nArantzazura joan ziren gabiriarrak, irailaren 29an./Mari Jose Alustiza\nBestetik, autobusean joatearena baino are zaharragoa den oinezko erromesaldia ere burutu dute. Urriaren 5ean, aurreko larunbatean, hamar lagunek egin zuten Gabiriatik Arantzazurako bidea, Aztiriatik eta Aizkorriko mendizerratik barrena.\nArantzazuko erromesaldian 32 gabiriar izan ziren iraileko azken igandean\nPosted: 2011/10/04 in Gizartea, Irteerak\nEtiketak: arantzazu, eliza, erlijioa, erromesaldia, ibilaldiak, ohiturak, tradizioak\nUrteroko legean, irailaren azkeneko igandea zeukaten izendatuta gabiriarrek Arantzazuko santutegira ohiko erromesaldian joateko. Tradizioari 32 lagunek eutsi zioten, irailarn 25ean. Goizean autobusa herrian hartu, eta 28 lagun joan ziren goizeko elizkizunera. Meza entzun, eta Sindika jatetxean bazkaldu zuten gero 32 gabiriarrek. Arratsaldean elizan beste ospakizun bat egin, fraide frantziskotarren agurra jaso, eta 18:00ak alderako hartu zuten itzulerako bidea. Giro onean igaro zuten igandea, Eliza Batzordeko ordezkariek gaur esan dutenez.\nIgande horretako erromesaldiaren bezperan ohitura da, baita ere, herritik Arantzazura oinez joatea. Irailaren 24an joan beharrean —eguraldi iragarpena oso atsegina ez zegoelako—, aurreko larunbat honetan, urriaren lehena, egin zuen mendi txangoa gabiriar talde batek. Aztiritik larunbatean o8:00etan abiatu ziren 11 herritar; Aizkorriren magala inguratu, Urbiako fondan bazkaldu, eta arratsaldean iritsi ziren Arantzazura. Eguraldi paregabea izan zuten orduko horretan. Itzulera kotxeetan egin zuten.


Tenpora 'Berriro asma nazazu' izeneko hirugarren diskoa aurkezten ari da, jazz eta popa batzen dituen lan aparta. Hasier Oleaga (bateria), Beñat Barandiaran (gitarra), Juantxo Zeberio (pianoa), Itsaso Etxebeste (baxua) eta Elene Arandia (ahotsa) ari dira proiektu interesgarri eta gomendagarri honetan.\nTenpora 'Berriro asma nazazu' izeneko hirugarren diskoa aurkezten ari da, jazz eta popa batzen dituen lan aparta. Hasier Olea... (gehiago irakurri)\nTenpora 'Itzulika' izeneko bigarren diskoa aurkezten ari da, jazz eta popa batzen dituen lan aparta. Hasier Oleaga (bateria),... (gehiago irakurri)


barren.eus - Gipuzkoako EAJk "2030. Etorkizuneko erronkak" lan-topaketa egin du, Euskal Herriaren eredu sozio-ekonomikoa indartzeko helburuarekin\nGipuzkoako EAJk "2030. Etorkizuneko erronkak" lan-topaketa egin du, Euskal Herriaren eredu sozio-ekonomikoa indartzeko helburuarekin\nArgitaratua: 2021-11-16 09:05\nHainbat erakundeetako eta EAJ alderdi politikoko 50 bat ordezkarik "Euskadin garapen jasangarriko helburuak" ezartzeko egiten ari diren ekintzak partekatu eta landu dituzte "2030. Etorkizuneko erronkak" lan-topaketan.\nEntzute aktiboko, sozializazioko eta lan partekatuko agenda baten lehen hitzordua izan dela azaldu du topaketaren antolatzaileak, Gipuzkoako EAJ alderdiak.\nAurreratu dutenez, agenda horrek intentsitatea hartuko du datorren urtetik aurrera, eta, Imanol Lasa Gipuzkoa Buru Batzarreko (GBB) burukide eta Berrikuntza Politikoko arduradunak nabarmendu duenez, "helburu argi" bati erantzuten dio: "Agenda berri bat finkatzea, garai berri honetako erronka ekonomiko eta sozialei aurre eginez, gizarte zibil antolatuaren eta herritarren eskutik".\nMiramongo Parke Teknologikoan egin zuten topaketa hori, zapatuan, azaroaren 13an, eta honako hauek hartu zuten parte: Jonan Fernandez, Eusko Jaurlaritzako Gizarte Trantsiziorako eta Agenda 2030erako arduraduna; Maribel Vaquero, senataria eta EAJren bozeramailea Garapen Jasangarriko Helburuen (GJH) Kongresuko batzordean; eta Xabier Barandiaran, EBBko burukidea eta Etorkizuna Eraikiz-eko arduraduna Gipuzkoako Foru Aldundian. Hirurek agenda politiko berriari lotutako erronkei heldu zieten, eta bakoitzak bere erakunde-esparrutik aurre egiteko egiten ari den lanari buruzko xehetasuna eman zituzten. Elgoibarko alkate Ane Beitiak ere hartu zuen parte topaketan.\nGipuzkoako EAJk rol aktiboa jokatu nahi du "tokiko, lurraldeko eta nazioko erantzuna" behar duten eraldaketa globalek markatutako garai berri honetan. Imanol Lasaren berbetan, justizia soziala, berdintasuna, lehiakortasun ekonomikoa eta elkartasuna dira eredu sozioekonomikoaren oinarrian dauden printzipio inspiratzaileak, "eta gure etorkizuneko politikak inspiratzen jarraitu behar dute, gure herriaren eta hura osatzen dugun pertsona guztien aurrerabidea eta ongizatea bermatzeko. Hala ere, balio horiek eguneratu egin behar dira formula berriekin, trantsizio handiei: digitala, ingurumenekoa eta soziala, erantzungo dien agenda politiko baten bidez. Horretarako, autogobernu osoko estatusa bermatuko diguten tresna politiko, ekonomiko, finantzario eta sozialak behar ditugu, eraikuntza nazionala eta eraikuntza sozial eta ekonomikoa baitira txanpon beraren bi aldeak. Geure patuaren jabe egin behar dugu ", zehaztu du Lasak.\nLantalde bat sortzen ari direla ere aurreratu dute EAJtik, eta lantalde horren ardura izango da gaikako topaketak egitea, honako arlo hauen inguruan: desberdintasunaren murrizketa, enpleguaren etorkizuna, klima-aldaketa eta ingurumenaren zaintza, adinekoen arreta zahartze-prozesuaren testuinguruan, hezkuntza, digitalizazioaren eragina edo migrazioa.\n"Agenda 2030ekin eta gizartearen kezka nagusiekin lerrokatutako gaiak dira", Berrikuntza Politikoko arduradunaren arabera. Lan agenda hori ez dutela "abstrakzio hutsean" geratzeko sortu azaldu dute, baizik eta "ekintzara" bideratu eta "Gipuzkoarako eta Euskadirako dugun proiektua indartzeko". Hala, prozesua oinarri izango da EAJren berrikuntza politikoa sustatzeko GJHren eta 2030 Agendaren esparruan, eta agenda horretan eta elkarlaneko gobernantzan oinarritutako kudeaketa-eredu bat txertatuko du, bai alderdiaren barne-kudeaketan, bai erakunde-jardueran. "Gipuzkoatik modu aktiboan lagundu nahi dugu 'Euskadi 2030' etorkizun partekatuko proiektu bat diseinatzen, datozen 25 urteetarako kontratu berri bat gauzatzeko euskal herritarrekin. Gure alderdiak historikoki jakin izan du konfiantza sortzen eta herri honetako gehiengo sozialarekin konektatzen, haren eskaerei, asmoei eta beharrei erantzunez". "Hala ere –ondorioztatu du-, erakunde eta alderdiekiko gero eta desafio handiagoa dagoen testuinguru honetan, alderdi politiko gisa giharra irabazi behar dugu, eraikitzen ari den mundu berrian gizarteari zerbitzua emateko tresna baliagarria izaten jarraitzeko", ondorioztatu du.


Euskal Herria Bildu - Irtenbidea\nSarrera Albisteak Gasteizko Legebiltzarra Nafarroako Parlamentua Amaiur Onintzaren leihoa Herrialdeak Nafarroa Iruñea Herriak Araba Gasteiz Herriak Bizkaia Bizkaiko BBNN Bilbo Herriak Gipuzkoa Donostia Herriak Argazkiak Bideoak Irtenbidea Bizkaian irtenbidea badugu Aldaketa euria PERTSONA lehenetsiko duen jendartea\nAMA LURRAREKIN bat egingo duen jendartea\nBERE KULTURA sustatuko duen jendartea\nASKATASUNA ARDATZ izango duen jendartea\nJardunaldiak Otsailak 9, Artika\nEgin ekarpena Hauteskundeak EAEko Parlamentua 2012 Hauteskunde Programa Aukera berdintasuna Herritarren askatasunak Ekonomia eta Ogasuna Ingurumena Industria Elikadura burujabetza Hizkuntza-normalizazioa Hezkuntza-Kultura-Kirola Osasungintza Justizia soziala Kanpo harremanak Gehigarriak Teknologia librea Taldea Laura Mintegi Gobernu taldea Aukera berdintasuna Ekonomia eta Ogasuna Elikadura burujabetza Herritarren Askatasunak Hezkuntza, Kultura eta Kirola Hizkuntza normalizazioa Industria Ingurumena Justizia Soziala Kanpo Harremanak Osasungintza Hautagaiak Araba Bizkaia Gipuzkoa Egutegia Castellano\tEgoerari buelta emateko 6 neurri\nPentsio sistema publiko eta propioaren alde elkarlanean aritzera deitu ditu EHBilduk eragile politiko, sindikal eta sozialak\nJokoaren arauak alemanez idatzita zeuden eta Europako Banku Zentralak eta Angela Merkelek idatzi zituzten. Ustezko "adituen" batzorde horretan zeuden ordezkari gehienak banketxe eta aseguru etxeen patronalei lotutakoak ziren. Beraz, ez da harritzekoa kaleratu zuten txostenaren ildoa. Hau da, pentsioak murrizteko proposamena eta esparru "goxo" hori pentsio pribatuei zabaltzeko proposamena egin izana. Gogora dezagun, 1993an antzerako irizpide eta kalkuluak erabiliz 2010erako pentsio sistema publikoaren porrota aurre ikusi zutela oraingoak bezalako beste "aditu" batzuek.\nJustizia soziala eta aberastasunaren banaketa helburu hartuta zerga erreforman sakontzeko EHBilduren proposamena\nUrte hauetan era guztietako eraso, murrizketa eta inposaketa jaso dugu. Euskal Herriari erabakitzeko eskubidea ukatzen zaio, neurri eta politika propioak egiteko ahalmena, herri bezala egoerari aurre egiteko aukera. Ondorioz, gurea ez den aginte baten menpean kokatzen da gure etorkizuna, herri bezala gure borondatea bahitzen den bitartean. Horretan datza benetako arazoa.\nEH Bilduk hilaren 30eko Greba Orokorrarekin bat egitera deitzen du, Gamazadako ideia eta izaera herritar eta bateratuaren aldarri gisa\nEH Bildun uste dugu bestelako politika ekonomiko eta soziala garatzea guztiz posiblea dela. Rajoyren eta Barcinaren gobernuak tematuta daude bizi dugun egoera ekonomiko eta sozial larria istripu meteorologiko huts bat dela sinestaraztean, eta egoera horren aurrean dagoen jokaera bakarra eurena dela baieztatzen dute irmoki. Modu horretan, krisiaren karga klase langilearengan eta herritar xumeen bizkarrean utziz.\nHori gezurra da! Krisia ez da besterik gabe etorri. Diru eta baliabide publikoak modu lotsagabean erabiliz aberastu direnek eragin dute krisia, herritarrentzat inolako zerbitzu eta balio erantsirik ekarri ez duten negozioetan milioika euro irabazi dituzten horiek. Egun ez genuke halako krisi latzik pairatuko Gobernu eta enpresa korporazio handiek baliabide eta inbertsioak zementura eta finantza espekulaziora bideratu ez balituzte, eta horren ordez, enplegua bematzera eta herritarren bizi kalitatea hobetzera zuzendutako jarduera ekonomikoa bultzatu izan balute. Ez da egia krisia gure ahalmenen gainetik bizitzetik etorri denik. Eurak, eurak bakarrik, bizi izan dira maharaja moduan, gainontzeko guztion lanaren eta zergen kontura.\nJoxean Agirre: "Enplazamendua egiten diegu De Guindos eta Adegiri, ez etortzeko, ez probokatzeko eta arduraz jokatzeko"\nAraban ere arrazoi ugari ditugu maiatzaren 30ean Greba Orokorrarekin bat egiteko EH Bilduk modu aktiboan parte hartuko du Greba Orokor egunean\nMaiatzaren 30ean kalera ateratzeko 100.000 arrazoi baino gehiago ditugula Bizkaian esan du Oskar Matutek\nBizkaiko EHBilduk etxegabetzeei aurre egiteko eragile sozialekin elkarlanean aritzeko prestutasuna agertu du\nEH Bilduk bat egiten du larunbatean Iruñean eta Bilbon borrokan dauden enpresetako batzordeek deitu dituzten mobilizazioekin\nPage 1 of 15\tStartPrev12345678910NextEnd\tDokumentuajaitsi


#PartaidetzaOn, herritar guztien eskura - Legorretako Udala\n#PartaidetzaOn, herritar guztien eskura\n2016 Ekainak 20\nLegorretako Partaidetza Sistema eratzeko prozesuaren barruan, jadanik hiru saio egin ditugu, eta horietan landutakoa laburbiltzen duen dokumentua eskura dago #PartaidetzaOn tresnan (helbide honetan: http://partaidetza.legorreta.eus), beste herri batzuetako esperientziei dagozkien dokumentuekin batera, 'Dokumentazioa' atalean.\nHorrez gain, aurrez aurreko saioetan garatutako dokumentu horri ekarpenak egiteko aukera dago orain. Gainera, herritar guztiek izango dute horretarako aukera, bai saio horietan parte hartu dutenek eta bai parte hartu ezin izan dutenek ere. Horretarako, lehenengo erregistratu egin beharko da, eskuinaldean goian dagoen 'Hasi saioa'-n formularioa beteta. Gero, sartu goialdeko 'Sistema osatu' atalean, arloa aukeratu eta azpialdean azalduko zaizue horri dagokion testua. Ekarpenak egiteko, hiru aukera izango dituzue: zerbait gehitu, aldatu edo kendu; testua itzultzeko aukera ere emango dizu tresnak, nahi baduzue; bukatutakoan, sakatu 'Sortu' botoia. Parte hartzera gonbidatu eta animatu nahi zaituztegu, eta ekainaren 27ra arteko epea izango duzue horretarako.\nAzken saioa, berriz, aurrez aurrekoa, ekainaren 29an izango da, ohiko ordu eta lekuan: 18:30etatik 20:30etara, udaletxean.\nPrest dago Sanjoan bezperako egitaraua


Bertsomovieda 2018 lehiaketa: apirilaren 9an irekiko dute lanak bidaltzeko epea | Gaztea | EiTB\nBertsomovieda 2018 lehiaketa: apirilaren 9an irekiko dute lanak bidaltzeko epea\nApirilaren 9an irekiko dute Bertsomovieda lehiaketan parte hartzeko epea\nEdozein bertsok balio du, zazpi segundotik gorako iraupena badu. Horixe da parte hartzeko bete beharreko baldintza bakarra. Saritan 2.500 euro banatuko dituzte.\nZazpigarren edizioa beteko du aurten Bertsomovieda lehiaketak, hots, irudiz hornitutako bideoak bilatzen dituen erronkak.\nParte-hartzaileek bidalitako bideoetan bertsoren bat ageri behar da, gutxienez zazpi segundoko iraupena dutena. Behin bideo hori grabatuta, Internetera igo eta lehiaketaren antolatzaileei jakinarazi behar diete. Horretarako, edozein bertsok balio du, lehiaketarako beren-beregi sortutakoak izan daitezke edota beste norbaitek botatako bertso ezagun nahiz ezezagun bat.\nGainera, taldeka zein bakarka har daiteke parte, betiere, aurretik aipatutako baldintzak bete ezkero, noski.\nGuztira, 2.500 euro banatuko dituzte saritan. Gazteentzako sariak 300 euro emango dizkio bertsomovie onenari. Helduenak, berriz, 1.000 euro banatuko ditu. Bestalde, boto gehien jasotzen dituen bideoak 500 euro eskuratuko ditu.\nEsan bezala, apirilaren 9tik 20ra egongo da zabalik lanak bidaltzeko epea. Apirilaren 23an bozketa abiatuko dute, eta 27an amaituko da botoa emateko aukera.\nInformazio guztia Bertsomovieda lehiaketaren webgunean aurki dezakezue.


Pello Lizarralde, Anjel Lertxundi eta Joxan Elosegi\nPello Lizarraldek irabazi du 111 Akademiako irakurleen saria\nPello Lizarralde: 'Modiano euskaratzeko hautua berretsita gelditu da'\nEuskarazko Literatura sailean, "Argiantza" Pello Lizarralderen eleberria da irabazlea; Euskarazko Haur eta Gazte Literaturan, "Haltzaren muinoa" Anjel Lertxundiren lana, eta Euskarazko Literatura Itzulpena modalitateko irabazlea Joxan Elosegi izan da, "Nik kantatu eta dantza egiten du mendiak" Irene Solà kataluniarraren eleberria euskara ekartzeagatik.\nEpaimahaiaren iritziz, Pello Lizarralderen "Argiantza" liburuko pertsonaien inguruan eraikitzen duen "atmosfera harrigarriak" erabat harrapatzen du irakurlea. Gainera, "ahots narratiboari dagozkionak trebeki erabiliz, indar liriko handiko deskribapenak baliatuz, maisutasunez eraikitako kontakizuna" eskaintzen du Lizarraldek.\n"Galtzen ari den mundu batean galtzen ari den pertsona baten bidaia" da liburu hunkigarria, idazleak berak gaurko ekitaldian esan duenez.\nAnjel Lertxundiren "Haltzaren Muinoa" lana "kalitate literario" handiko obra dela uste du epaimahaiak: "Esaldi eta kapitulu laburrez osaturik dago, eta aberatsa da tradizioari eta gazte literaturako klasikoei eginiko erreferentziak direla medio; aberatsa, halaber, kontatzeko modu arin, poetiko eta zainduagatik", dio ebazpenak.\nJoxan Elosegiren itzulpenaz epaimahaiko kideek "estiloaren joritasuna" nabarmendu dute, "jatorrizkoaren jario orobat bixi eta magikoa euskarara isurtzen asmatu duelako". Irene Solaren "estiloak eta testuaren tonuak jarritako erronkei erantzuterakoan itzultzaileak erakutsitako irudimena eta sormenerako gaitasuna" azpimarratu dituzte.\nSaridun bakoitzak 18.000 euroko saria izango du, eta 4.000 euro gehiago eskura ditzake bere lana beste hizkuntza batean argitaratzen bada. Euskarazko Literatura Itzulpenaren irabazleak 18.000 euro jasoko ditu.\nAzaroaren 18an banatuko dituzte sariak, Artium museoan, Gasteizen. Literatura Gaztelaniaz, Lan Literarioen Ilustrazioa, Saiakera Euskaraz eta Saiakera Gaztelaniaz arloetako irabazleak gaur zortzi iragarriko dituzte.\nEuskadi Sariak 2021


Kalitatezko hezkuntzaz | Bihar da berandu\n← Euskara tituluak opari\nPakean utzi arte →\nPosted on 2011/10/11 by gorkaazk | 2 iruzkin\n2008. urtean Ramón Flecha aurrez aurre entzuteko aukera izan genuen Leioako Berritzegunean. Duela gutxi, Argia aldizkariko Larrun gehigarrian ikusi dut guk entzundako hitzaldia ia-ia berdin-berdin errepikatu zuela handik bi urtetara-edo Zarautzen.\nRamón Flecha hizlaria\nBere garaian oso interesgarria iruditu zitzaizkidan Ramón Flechak gure hezkuntza sistemari egindako kritikak eta hezkuntza sistema hobetzeko bere proposamenak. Ikasleak talde elkarreragileetan antolatzea, ikastetxeak ikas komunitateak bihurtzea, ikaskuntza dialogikoa… Guztiak proposamen onak.\nGeroztik bi ikas komunitatetan lan egiteko aukera izan dut. Bi ikastetxe publikotan sistema hori aplikatzeko prest egon ziren bere garaian eta hortxe ibili nintzen lanean.\nIkas Komunitateek proposatzen duten errezeta bikaina iruditzen zait. Tamalez, ez dut oraindik ere inon aplikatzen ikusi.\nEz dira doan lan egiteko prest dauden boluntarioak erraz aurkitzen. Are gutxiago euskaraz lan egiteko prest.\nIkas komunitateetatik igarotzen den irakasleriaren heren bat-edo urtero aldatzen da.\nIrakasle batzuk nahiago dute beti bezala lanean jarraitzea, betiko emaitzak oso onak ez badira ere. (Emaitza txarrak ==> ikasleen eta beren familien errua).\nDena den, batzuk, Ikas Komunitateen formula, nola edo hala gure modura aplikatzen saiatzen gara.\nPost hau didaktika, ebaluazio, gaitasun, gorkaazk, hezkuntza, Iritzia, Soziolinguistika atalean eta ikas komunitate, ikas komunitateak, ikasketa dialogikoa, ikaskuntza dialogikoa, ramon flecha, talde elkarreragile, talde elkarreragileak laburpen hitzekin publikatua izan da. Gogokoetara gehitzeko lotura iraunkorra.\n2 responses to “Kalitatezko hezkuntzaz”\nPilar | 20:06 2011/10/11 | Erantzun\nAdos zurekin, ikas-komunitateari buruzko diskurtsoak bere garai izan du eta orain beren alde onak barneratu behar ditugu. Nire ustez, askoz praktikoagoa da elkarlanaz aritzea. Ikasleek beraiek laguntza ematen diete haien artean eta irakasleak, nolabait, taldeetan biderkatzen da, Ez da beharrezkoa pertsona heldu bat izatea talde bakoitzean (hau bai den benetako arazoa gaur egun) eta , gainera, ikas-jarduera gehienak “kooperatibo” moduan jartzea ez da bat ere zaila irakasleentzat. Bai, nik honen alde nago\ngorkaazk | 13:17 2011/10/17 | Erantzun\nKaixo Pilar. Mila esker emandako arretagatik.\n-Ikas Komunitate- ereduan, hezkuntza ikastetxetik harago hedatzea proposatzen da. Hezkuntza familia eta komunitate osora hedatzea da helburua. Gorago nioen bezala horixe izan beharko luke helburua, nik uste, baina praktikan helburu apalagoekin konformatu behar izaten gara.\nIrakasleoi -ikaskuntza kooperatiboa- antolatzeko lanabesak falta zaizkigula uste dut. Ikasgeletan, oraindik ere, ikasleak lerro eta zutabe bakartuetan topatzea izaten da ohikoena eta, oraindik ere, testu liburuek markatutako bideari txintxo-txintxo jarraikitzea da eguneroko praktika.\n<> idatzi duzu…\nTeorian ez da zaila baina praktikan… Praktikan oso irakasle gutxik jartzen du praktikan 😉


kritiken hemeroteka » ‘Cinema Paradiso’ren eldarnio garratza\n« Esperientzia eta denbora | Ertzetik ertzera, ibaia »\n‘Cinema Paradiso’ren eldarnio garratza Hasier Rekondo / Deia, 2021-01-02\nPello Lizarralderen (Zumarraga, 1956) literaturaren gainean topikoak erabiltzea arras erraza da. Beti idazten omen du liburu bera. Bere nobeletan ez omen da gauza askorik igarotzen. Oso ondo idazten omen du, sintaxi garden baten jabe, artifiziorik gabe. Gainbehera existentzial zein materialetan ederki moldatzen omen da. Idazleen idazlea omen da. Topikoak eta tabuak haustekoak omen direnez, esango nuke topikook arrazoi dutela neurri handi batean, eta aldi berean ez dutela batere asmatzen.\nArgiantza (Erein, 2020) azken nobelan Zumarragan jaio baina Nafarroan bizi den idazleak batzuei memorian iltzatuta geratu zaien iragan batera egin du jauzi. Denborak dena lausotzen omen du ondo garatu memoria literarioa izan ezik. Ramon Beitia 1982 iraileko denbora-espazioan kokatu du, gainbehera datozen hainbat zinema aretoren gerente dugu Beitia. Irail sargori hartan murgiltzeaz batera, Beitiak Nafarroako erresuman zehar bideoaren etorrera dela eta lehen arazoak jasaten ari diren zinema aretoz areto bidaiatuko du, John Cheveer-en The swimmer narrazioko protagonistaren antzera, desagertzear dagoen mundu baten berri emango digu. Errealitate hits, bortitz eta jasanezin batetik jauzi egingo du Beitiak Lizarraldek berezkoak dituen eremu natural zein industrializatuen deskribapen soil bezain kasik mistikoak lagun.\nArgiantza honetan narrazioari tentsio gehiago ematen dioten elementu gehiago gehitu baditu ere, Lizarralderen literaturan gertatu ohi denez, narrazioaren abiapuntu besterik ez da istorioa: gehiago dira kontatzen ez direnak kontatzen direnak baino, edo gehiago ez badira, askotan gehiago adierazten dute. Espoilerrean erori gabe, horren guztiaren harribitxi bat aurkituko du irakurleak nobelaren azken paragrafoan.\nNarrazioan aurrera egin ahala, badira, halaber, estasirako uneak Lizarraldek denboran iltzatzen diren xehetasunenetarako artilleria ateratzen duenean. “Eguzkiak bete-betean jotzen zuen paperaren orban zuri eta berde argietan. Hatzak tarte ñimiñoko marra paraleloak korritu zituen behetik gora, eta ezker-eskuin zihoazen beste birekin osatzen zuten elkarketa puntuan geratu zen”. Idaztea zer den lagunok!\nAurreneko Elur bustia (Erein, 2016) nobelan krisialdiak kolpatu Ramiro gizon edadetuaren gainbeheraren ondorengo “inizazio” istorio bat kontatzen zuen gisa, oraingo honetan zinemak oparitutako iragan distiratsu baten gainbehera lausotua aukeratu du Lizarraldek, nago bere moldean bizitzaz gozatzeko elementu gehiago tartekatu dituela, nostalgiaz harago; Cinema Paradiso-rekin egin litezkeen paralelismoak lar errazak diren arren, Ramon Beitiak ostatuetan eta naturan zehar egin ibilaldiek gainbeheren kontrako oasi bakanak izan litezke. Amaierak amaiera, berriro ere espoilerrik egin gabe, nobela honek badu zerbait gozagarriagoa aurrekoak ez bezala, halere, zaila da oso definitzea. Ez da iragana, ez da etorkizun baten promesa, ez da estilo literarioa, ez da zinema, ez da suizidioa, beste zerbait da. Agian denok gogoan dugun eta inoiz itzuliko ez den zinema areto hartako argi eskas hura izan liteke.


Bougy - Wikipedia, entziklopedia askea.\n49° 06′ 43″ N, 0° 31′ 27″ W / 49.1119°N,0.5242°W / 49.1119; -0.5242Koordenatuak: 49° 06′ 43″ N, 0° 31′ 27″ W / 49.1119°N,0.5242°W / 49.1119; -0.5242\nÉvrecy, Gavrus, Le Locheur, Missy eta Vacognes-Neuilly\n208 (%52.3) 194 (%48.7)\nBougy Frantziako udalerria da, Calvados departamenduan dagoena, Normandia Beherea eskualdean. 2013an 442 biztanle zituen.\n2007an Bougy udalerrian erroldatutako biztanleak 414 ziren. Familiak 129 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 16 seme-alabarik gabeko familiak ziren, 93 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 134 etxebizitza zeuden, 128 familiaren etxebizitza nagusia ziren, 3 bigarren erresidentzia ziren eta 3 hutsik zeuden. Etxebizitza guzti hauek 134etxeak ziren. 128 etxebizitza nagusietatik 121 bere jabearen bizilekua ziren eta 7 alokairuan okupaturik zeuden; 3 etxek bi gela zituzten, 7 etxek hiru zituzten, 30 etxek lau zituzten eta 88 etxek bost zituzten. 109 etxek euren parking plaza propioa zuten azpian. 34 etxetan ibilgailu bat zegoen eta 91 etxetan bat baino gehiago zituzten.\nBougy udalerriko biztanleria-piramidea 2009an .\n2007an lan egiteko adina zuten pertsonak 260 ziren, horien artean 214 aktiboak ziren eta 46 inaktiboak ziren. 214 pertsona aktiboetatik 202 lanean zeuden (111 gizon eta 91 emakume) eta 12 langabezian zeuden (7 gizon eta 5 emakume). 46 pertsona inaktiboetatik 15 erretiraturik zeuden, 17 ikasten zeuden eta 14 "bestelako inaktibo" gisa sailkaturik zeuden.\n2009an Bougy udalerrian 133 unitate fiskal zeuden, 432,5 pertsonek osaturik. Pertsona bakoitzeko diru-sarrera fiskalaren mediana urteko 18.238 euro zen.\n2007an zeuden 7 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\nGavrus (1,1 km)\nÉvrecy (2,3 km)\nGrainville-sur-Odon (3,0 km)\nMondrainville (3,1 km)\nNoyers-Bocage (3,3 km)\nTourville-sur-Odon (3,6 km)\nBaron-sur-Odon (3,8 km)\nBNF: 15247504g (data)


Gure Simon izan balitz beste asko lango epela, geldoa gitxitarakoa, etzan iñor arrituko beronen mentasunaz; bizia zan, odol-beroa, azkorra, kirioduna, irudi ezarren.\n2. 1969-1990 euskara batua antzerkia etxde begia 0032\nJAUN KUNTIA - Hemen da Jaun Baroia. Laguntasun ederrik badakar. Bere emazte eta nire lehengusiña Andre Graziana; Mayi eta Johana beren alaba ederrak, eta Bertrand Montferrand zaldun gaztea, Johanaz zoro-zoro maitemindurik dagoen gaskoin odolberoa. (Denak sar bitez).\n3. 1969-1990 euskara batua ikasliburuak anai elkarte bat 0013\nBaina oso bihotz handikoa izanik gizon eskuzabala eta, batzutan, odolberoegikoa.\n4. 1969-1990 euskara batua haur-/gazte-literatura etxde 0158\nBaronte, berrogeitamar urtetsuko gizaseme sendo eta zaintsu bat zen, zakarra eta odol-beroa, bideak lautzeko baino malkortzeko hobea eta bere nagusiaren jopu zintzo bezala zaulitasunik (224) Agilidad, destreza gabea konponbide batera iristeko.\n5. 1969-1990 euskara batua literatur prosa p. sastre 0087\n6. 1991> bizkaiera antzerkia zubk 0154\nEskiñi eutzuen umea, neurea da (Odol bero!).\n7. 1991> euskara batua haur-/gazte-literatura j.m. sarasola 00015\n8. 1991> euskara batua literatur prosa k. navarro 0194\nOdol-beroak dira, bai, Ravanno horiek.\n9. 1991> euskara batua literatur prosa k. navarro 0194\n-Ravanno horiek beste era batekoak dira esan zuen, oso odol-beroak.\n10. 1991> euskara batua literatur prosa l. anselmi 0091\nPenagarria, benetan, zu honen odolbero eta astigabea izatea; ziur naiz ez zenidala entzun nahi izango gaur goizean.\n11. 1991> euskara batua saiakera-artikuluak j.r. aizpurua 0001\nHonela, orain dela 250 milioi urte odol beroko animaliak sortu zirenean, garai hartako atmosferaren konposizioa gaur egun dagoenaren antzekoa zen.


Bi plater mota mahai bakarrean - Bizkaiko Hitza\nBi plater mota mahai bakarrean\n2018, ekainak 15 Albisteak, Bizkaia, Gizartea, Kultura 495\nSuak piztu, eta borborka hasi da lapikoetako ura. Kalean zehar barreiatutako sukalde inprobisatuak jendez lepo daude. Txoko guztietatik irteten den lurrinak dantzan jarri ditu munduko arrozei darizkien hamaika usainak. Kolorea eta zaporea dira nagusi Bilboko San Frantzisko auzoan. Jatorri desberdineko lagunek, beren jantzi eta arropekin emandako kolorea. Hamaika kultura desberdinetako pertsonek kozinatutako platerek sortutako zaporea. Bihar egingo den Munduko Arrozak festa da. Urteak joan, urteak etorri, San Frantzisko auzoko plaza mukuru bete eta Bilboko erdigune bilakatzen den eguna.\nOrain dela hamabost urte auzoan bertan jaiotako egitasmoa da Munduko Arrozak; Euskal Herriko auzo pluralenetariko batetik abiatuta, arraza eta kultura mota guztietako jendea batzen dituen herri bazkari erraldoia. Hamabosgarrena izango da aurten. Bertan, jada izena eman duten 3.600 lagun arituko dira sukaldean; egunean bertan muntatutako haimen azpian, bakoitzak etxetik ekarritako lanabes eta jakiz hornituta.\nInor itxaron gabe jaio zen Munduko Arrozak, eta autogestioaren bidez egin du bidea urte hauetan guztietan. Inongo laguntzarik jaso gabe, hainbat eragile eta pertsonaren ekarpenari esker sortutako eguna da. Bakoitzak bere alea jarriz eraikitako eguna. Horri esker, mundu osoko kulturak batzen dituen egitaraua osatzen dute urtero: danborrak eta jantzi tradizionalak, musika eta dantza, espeziak eta errezetak… pertsona orok du lekua aniztasunaren aldeko jaian.\nUrteak era arrakastatsuan kateatu ostean, gainera, Bizkaiko beste txoko batzuetara ere hedatu da San Frantzisko auzoan sortutako herri ekimena. Durango, Gernika, Getxo… hainbat izan dira dinamika haien herrietara eramatea erabaki dutenak. Janariaren bidez ere kulturen arteko hesiak eraitsi daitezkeen seinale. Azken finean, hori baita Munduko Arrozen helburua: pertsonen jatorria edozein izanda ere, plater baten inguruan batzea, harremanak sustatu eta elkarbizitza sortzeko; sabelekin batera, gizarteko hutsuneak betez.\nIzan ere, festa izateaz gain, aldarrikapenerako eguna ere bada Munduko Arrozak. Marjinatuta eta ahaztuta egon den auzo eta komunitate zabal eta plural baten aldarrikapen eguna. Beste hiri eta gizarte eredu bat posible dela helarazten duen bizikidetza eguna: “Kaleak okupatu eta berreskuratu nahi ditugu, instituzioetatik gure auzoak jasan duen bazterkeria salatu eta jatorri desberdineko pertsonen bizikidetza aldarrikatuz”, adierazi dute antolatzaileek. Hori da, hain zuzen ere, aurtengo leloak dakarren aldarria: Reclaim/Okupatu/Participa.\nMunduko jatetxerik onenak\nAurten, ordea, Munduko Arrozak ez da asteburu honetan gastronomiarekin zerikusia izango duen ekitaldi bakarra. Ingelesez ere mintzatzen den beste egitasmo baten lekuko izango baita Bilbo: The World’s 50 Best Restaurants. Hots, munduko 50 jatetxe onenen sarien plaza izango da Bizkaiko hiriburua. Gastronomiaren munduko “oskarrak” bezala ezaguna da ekitaldia, eta munduko sukaldari onenak bilduko ditu Bizkaiko hiriburuan; bihar hasita, ekainaren 19ra arte —egun horretan, 50 jatetxe onenen sari banaketa egingo dute Bilboko Euskalduna jauregian—.\nSukaldaritzako izarrek goi mailako hartzaile gutxi batzuei begira egingo dituzten ekitaldi horiez gain, zenbait herritarrek parte hartzeko egitaraua ere antolatu dute. Sukaldearen munduari lotutako fan zone bat jarriko dute asteburuan, Abandoibarra inguruan, adin guztientzat pentsatutako egitarauarekin. Parte hartzaile kopurua, ordea, mugatua izango da.\nAipatzekoa da 50 jatetxe onenen egitasmoaren antolakuntzak 50. postutik 100.era bitartean geratu diren jatetxeen berri eman zuela aperitibo moduan orain dela pare bat egun. Bertan, hiru euskal jatetxe ageri dira: Nerua, Elkano eta Martin Berasategiren jatetxea.\nBi plater, bi janari. Mundu guztiko mahaikideak bilduko dira Bilboko mahaira asteburuan. Batzuek gastronomiaren munduko plater gorenak dastatu eta puntako teknikak izango dituzte eztabaidagai. Besteek, lagunez inguratuta, bapo jango dute kalean kulturen arteko harremana sustatu eta adiskideak eginez.


1. Dario erregearen bigarren urthean, seigarren hilabetheko lehen egunean, Jaunaren hitza Agjeo profetaren arartekoz ilkhi zitzaioen Zorobabeli, Salathielen semeari, Judako buruzagiari; eta Jesusi, Josedeken semeari, aphez-handiari, zerralarik:\n2. Hau dio armadetako Jaunak Populu horrek erraten du: Ez da oraino ethorri Jaunaren etxearen berritzeko ordua.\n3. Eta Jaunaren hitza Agjeo profetaren arartekoz ilkhi zen, zerralarik:\n4. Zuentzat ethorri othe da etxe bobedatuetan egoteko muga, ene etxea mortu delarik?\n5. Eta orai hau dio armadetako Jaunak: Ezar zatzue zuen bihotzak zuen bideen gainean.\n6. Erain duzue hainitz, eta guti bildu; jan duzue, eta etzarete ase; edan duzue, eta egarria ez khendu; estali zarete, eta ez berotu; eta diru bildu duenak moltsa zilhatuan ezarri du.\n7. Hau dio armadetako Jaunak: Zuen bihotzak ezar zatzue zuen bideen gainean.\n8. Mendira igan zaitezte, ekhar zatzue zurak, egizue etxea, eta ene gogarako izanen da, eta agerturen dut erre ospea, dio Jaunak.\n9. Gauza hainitzen irritsa izatu duzue, eta deus-gutitara itzuli dire; zuek etxerat ekharri, eta nik hura hats batez haizatu: zer ariaz? dio armadetako Jaunak. Zeren ene etxea mortu dagoen, eta zuek bakhotxa bere etxearentzat zareten lehiatu.\n10. Horren gatik debekatu ditut zeruak ez dezaten zuen gainera eman ihintzik, eta lurra debekatua da ez detzan eman bere fruituak;\n11. Eta deithu dut agortea lurraren gainera, eta mendien gainera, eta ogiaren gainera, eta mahastiaren gainera, eta olibadiaren gainera, eta lurrak ekhartzen dituen guzien gainera, eta gizonen gainera, eta azienden gainera, eta eskuetako lanen gainera.\n12. Eta Zorobabelek, Salathielen semeak, eta Jesusek, Josedeken semeak, aphez-handiak, eta populuko gainerako guziek entzun zituzten beren Jainko Jaunaren mintzoa eta Agjeo profetaren hitzak, hekien Jainko Jaunak hekien gana igorri zuen bezala, eta populua ikharatu zen Jaunaren aitzinean.\n13. Eta Jaunaren profetak, Agjeok, Jaunaren bidalkinetarik zenak, erran zioen populuari: Zuekin naiz ni, dio Jaunak.\n14. Eta Jaunak berotu zioten gogoa Zorobabeli, Salathielen seme Judako buruzagiari, eta Jesusi, Josedeken seme aphez-handiari, eta gainerako populu guziari; eta sarthu ziren tenploan, eta armadetako beren Jainko Jaunaren etxeko lanean hari ziren.\n1. Hasi ziren seigarren hilabethearen hogoi eta laurean, Dario erregearen bigarren urthean.\n2. Zazpigarren hilabethearen hogoi eta batean, Agjeo profetaren arartekoz ilkhi zen Jaunaren hitza zerralarik:\n3. Mintza zakizkiote Zorobabeli, Salathielen seme, Judako buruzagiari, eta Jesusi, Josedeken seme, aphez-handiari, eta populuko gainerakoei, derrazularik:\n4. Zuetarik zein da zaharretarik gelditua, etxe hau bere lehenbiziko ospean ikhusi duena, eta zer plantetan ikhusten duzue orai? Zuen begietan ez othe da ez balitz bezala?\n5. Eta orai, Zorobabel, egiozu bihotzari, dio Jaunak; bihotzari egiozu, Jesus, Josedeken semea, aphez-handia; bihotzari egiozuete, lur huntako populu guzia, dio armadetako Jaunak; eta begira zazue (ezen ni zuekin naiz, dio armadetako Jaunak)\n6. Zuekin egin dudan patua Egiptoko lurretik ilkhi zaretenean eta zuen erdian izanen da ene izpiritua: ez lotsa.\n7. Ezen hau dio armadetako Jaunak: Oraino aphur bat, eta nik iharrosiren ditut zeru-lurrak, leihor-itsasoak.\n8. Iharrosiren ditut jendaiak; eta ethorriren da jendaia guziek Agiantzatua, eta ospez betheren dut etxe hau, dio armadetako Jaunak.\n9. Zilharra enea da, enea da urhea, dio armadetako Jaunak.\n10. Azken etxe hunen ospea handiagoa izanen da lehenbizikoarena baino, dio armadetako Jaunak; eta lekhu huntan emanen dut bakea, dio armadetako Jaunak.\n11. Darioren bigarren urthean, bederatzigarren hilabetheko hogoi eta laugarren egunean, Jaunak Agjeo profetari solas egin zioen, zerralarik:\n12. Hau dio armadetako Jaunak: Legearen aria aphezei galda diozozute huneletan\n13. Gizon batek haragi sainduetsitik eraman baleza bere soinekoaren petrailean, eta puska hartaz uki baleza ogia, edo jakia, edo arnoa, edo olioa, edo jateko zerbait, sainduetsia othe lizate hura? Aphezek aldiz ihardetsi zuten: Ez.\n14. Eta Agjeok erran zuen: Baldin hilikiaz lohitua denak uki baleza aiphatu horietarik zerbait, khutsatua lizate othe? Eta aphezek ihardetsi eta erran zuten: Bai, khutsua baluke.\n15. Eta Agjeok ihardetsi eta erran zuen: Orobat da populu hau ene aitzinean; hala-hala da jendaki hau, dio Jaunak, eta halaber horien eskuetako lan guziak; eta hor eskaini dituzten guziak khutsatuak dire.\n16. Eta orai zuen orhoitzapena bihurraraz zazue egungo egunetik goitirat, Jaunaren tenploan harria harriaren gainean ezarri denetik aitzinago.\n17. Hogoi erregutako ogi-murrura, hurbiltzen zinetenean, hamarrekora bilhakatua zen; eta lakora zinhoaztenean, berrogoi eta hamar gorgoila arnoren eraustera, hogoietara urthuak ziren.\n18. Jo zaituztet haize erregarriaz; herdoaz eta harriaz jo ditut zuen eskuetako lan guziak; eta zuetan ez da izatu ene gana bihurtu denik, dio Jaunak.\n19. Eratxikatzue zuen bihotzak egun huntarik eta ethorkizunari, bederatzigarren hilabetheko hogoi eta laugarren egunetik; Jaunaren tenploko asentuak arthikiak izan ziren egunetikako gerthakariak ezar zatzue zuen bihotzaren gainean.\n20. Haziak belhartu othe dire oraikoz, eta mahastiak, eta pikodiak, eta mingranadiak eta olibadiak loratu othe dire oraino? egun huntarik ixuriko dut ene benedizionea.\n21. Eta bigarren aldiko, hilabetheko hogoi eta laugarren egunean, Agjeori solas egin zioen Jaunak, zerralarik:\n22. Mintza zakizkio Zorobabeli, Judako buruzagiari, erraten diozularik: Nik iharrosiren ditut batean zerua eta lurra.\n23. Eta eragotziren dut erreinuetako tronua, eta leherturen dut jendaien erreinuko indarra, eta uzkailiren ditut orga-lasterra eta haren gainekoa; eta lurra joko dute zaldiek eta zaldizkoek, eta gizona eroriko da bere anaiaren ezpataren azpira.\n24. Eta egun hartan, dio armadetako Jaunak, hartuko zaitut zu, Zorobabel, Salathielen semea, ene zerbitzaria, dio Jaunak; eta ezarriko zaitut ene zigilua bezala, zeren zu baitzaitut hautatu, dio armadetako Jaunak.


'La Corte de Faraon' zarzuela, azken ukituen zain - Arrasate - Goiena.eus\n'La Corte de Faraon' zarzuela, azken ukituen zain\nJokin Bereziartua Lizarazu 2009-11-06 21:05\nAzaroko azken bi aste bukaeretan izango dira aurten ere zarzuelako lau emanaldiak. Sarrerak dagoeneko salgai daude eta zarzuela azken entseguetan murgilduta dabil. Domekan, adibidez, interpretaziorako taldeak entsegua egingo du (10:00-13:00). Azken entsegu orokorra, berriz, azaroaren 19an egingo dute, estreinaldia baino bi egun lehenago.\nHamar urte beteko ditu aurten zarzuelak. Eta urteurrena aitzakia hartuta, Izaskun Murgia elkarte Lirikoak zarzuela berezia prestatu du, Tere Gonzalez zuzendari orokorrak adierazi duenez, "oso desberdina, modernoa eta taularatzen aurrekoak askoz zailagoa" izango dena: La Corte de Faraon zarzuela, hain zuzen.\nAzken ukituak ematen\nZarzuela osatzen duen lantalde osoa azken ukituekin dabil. Domekan, esaterako, interpretaziorako taldeak dantzariekin egin zuen entsegua. Urtero legez, udatik honako entseguak indartu egin dituzte. Hala, azken entsegu orokorra azaroaren 19an egingo dute Amaia antzokian bertan, 20:00ak aldera; hau da, estreinaldia baino bi egun lehenago.\nLa Corte de Faraon zarzuelak, Gonzalezek aurreratu duenez, "mugimendu asko" izango du. Eta honakoa gaineratu du: "ahots bakarlariek ez dute uneoro orkestraren erreferentzia izango eta erritmoa jarraitzea ez da batere erraza izango". Hortaz, orain arteko zarzuelak erronka handiak baziren, aurtengoak ez du aurrekaririk izango.\nAhalik eta azkarren eskuratuz gero, hobeto\nJoan den eguaztenean jarri zituzten salgai La Corte de Faraon zarzuelarako sarrerak. Emanaldiak hilaren 21, 22, 27 eta 28an izango dira, 19:30ean –azaroaren 27an ezik, 20:00etan izango da–. Eta urtero pizten duen ikusmina ikusita, komeni da sarrerok ahalik eta azkarren lortzea.\nHonako leku hauetan izango dira txartelak salgai: Kutxako kutxazainetan, Kutxaren webgunean –www.kutxa.net– eta Amaia antzokiko leihatilan, beste ekitaldietarako zabalik dagoenean. 17 euro inguru ordaindu beharko da txartel bakoitzeko, eserlekuaren arabera.


Norberaren diseinuko erradiadore-estalkia egitea | Consumer\nNorberaren diseinuko erradiadore-estalkia egitea\nErradiadoreak berak ezkutatuko duen altzari erraz bat egiteko urratsak\narabera: Asteazkena, 2004ko irailaren 22a\nZurezko taula kontratxapatu batetik abiatuta, estalki sinple bat eraiki daiteke, elementu horiek agerian ez edukitzeko. Gerta daiteke merkatuan dauden modeloak ez egokitzea haien dekoraziora, eta, beraz, interesgarria izan daiteke horietako bat egitea, bete nahi den erradiadorearen beharretara eta tamainara egokitua.\nEstaldura erradiatzailea egiteko, behar duzu:\n–kontratxapatuzko taula bat, urkiz edo 4 zentimetroko lodierako antzeko materiaz amaitua,\n–1 zentimetroko lodierako DM taula bat,\n–plastiko garden autoitsaskorra,\n–2 x 4 zentimetroko pinu-listoiak,\n– Muntaketa estragogorreko itsasgarria,\n–berniz akriliko satinatua eta koloregabea.\nErregela metaliko luzea, bihurkina, sarjentuak, esmaltatzeko arrabola, takoa lixatzeko, kuterra eta zerra kalarra ere beharko ditu.\nLehenik eta behin, bi pinu-listoi bakoitza erradiadorearen aurrealdearen bi alboetan kolatu behar da, eta estalkiaren ertzetik 4 zentimetro inguruko tartea utzi behar da. Jarri sarjentuak eta utzi lehortzen 12 bat orduz.\nBernizatu estalki erradiatzailearen kanpoko aldea eta eman hiru berniz. Geruza bakoitza lehortu ondoren, garbitu 280. ur-lixa batekin eta, prozesua amaitutakoan, estali estalkia plastiko garden autoitsaskorrarekin.\nErregela luze batekin eta kuter batekin zabalera bereko zerrendatan ebakitzen da plastiko autoitsaskorra, eta zerrenda bat kentzen du bai bat ez, kolore desberdineko zerrenda horizontalak izateko.\nListoien atzeko aldean jarri eme batzuk paretari itsatsitako jorrai batzuetan. Eskarpien arteko distantzia erradiadore-estalkiaren aurrealdeko luzera baino txikiagoa izan behar da, pixka bat konbatuta gera dadin, eta egurraren atzean erradiadorea ezkutatu ahal izan dadin, aireak zirkulatzeko adinako tartea utziz.\nJar ezazu soberan dagoen egur zati bat estalki erradiatzailearen gainean, eta itzul ezazu estalki erradiatzailearen aurrealdean sortu den kurbadura. Moztu zura lerrotik, kare-zerra batekin eta itsatsi bere gustura, artefaktuaren goiko aldea ere ezkutatuko duen erlaitz bat izateko. Horman finkatzeko, kola estrafuertea erabil dezakezu.\nbakun erradiadore jarraitu madera-eu propio-eu\nEstalki erradiatzailea egitea


Oriorentzat TKE liga, lehenengoz - Orio - Karkara.eus\nKarkara 2019-09-15 13:54\nPortugaleten amaitu dute estropada denboraldia TKE ligako arraunlariek. Orio zazpigarren geratu da sailkapenean, baina gaurko emaitza ez da garrantzitsua izan, atzotik liga matematikoki irabazita baitzuten. Urdaibai izan da txapeldun 19:09,34ko denborarekin, eta Ondarroak egin du bigarren denborarik onena (19:16,24). Sailkapenak sailkapen, Oriok irabazi du Eusko Label liga, eta koroarekin itzuliko dira etxera gaurkoan. Garaipen historikoa, izan ere, lehen aldiz irabazi dute TKE liga. Hirukoa borobildu dute Mirotzek gaurkoan, izan ere, aurtengo denboraldian liga irabazi duen hirugarren trainerua izan da: Euskotren liga eta KAE 2 liga ere Oriok irabazi ditu.\nHemen dago ikusgai gaurko sailkapena:\n1. Urdaibai 19:09,34\n2. Ondarroa 19:16,24\n3. Hondarribia 19:24,50\n4. Donostiarra 19:28,30\n5. Zierbena 19:28,64\n6. Santurtzi 19:36,22\n7. Orio 19:43,62\n8. Cabo 20:14,04\nLigako txapeldunak direla ospatzeko errezibimendua egingo diete herrian arraunlariei. 19:00etan izango da herriko plazan, eta dei egin diete oriotar guztiei elastiko horia soinean dutela bertaratu daitezen.